title: Levymuisti

text: Levymuisti on tietokoneiden massamuistin tyyppi. Levymuistissa tieto tallennetaan pyörivälle, magnetoituvalla tai optisesti muokkautuvalla materiaalilla päällystetylle kiekolle. Levymuisti voi olla kiinteä kiintolevy tai irrotettava levyke.


title: Levymuisti

text: Tieto voidaan tallentaa levylle ja lukea sieltä joko magneettisesti tai optisesti. Levyjä, joille kirjoitetaan magneettisesti ja joilta tieto luetaan optisesti, sanotaan "magneto-optisiksi".


title: Levymuisti

text: Levylle tieto kirjoitetaan jonomuodossa lukupään ohi kulkeville ympyränmuotoisille raidoille eli urille tai sitten yhdelle pitkälle spiraalinmuotoiselle uralle. Usein tietoa voidaan tallentaa levyn molemmille puolille, jolloin levymuistin tallennuskapasiteetti kaksinkertaistuu: levy voidaan kääntää tai sen molemmille puolille voi olla oma lukupää.


title: Levymuisti

text: Yhden levy-yksikön nopeuden ja tallennuskapasiteetin kasvattamiseksi useampi kiekko voidaan kiinnittää samalle akselille. Tällainen usean kiekon yksikkö tunnetaan nimellä "levypakka" tai "levykkö". Levy-yksikössä on yksi tai useampi lukupää jokaista tiedon tallennukseen käytettävää kiekon pintaa kohden ja kiekkoja voidaan käsitellä samaan aikaan.


title: Levymuisti

text: Joukko levy-yksikköjä voidaan koota yhdeksi RAID-kokoonpanoksi muistin kapasiteetin, nopeuden tai toimintavarmuuden kasvattamiseksi.


title: Levymuisti

text: Magneettisten levyjen lukupää muuttaa levyn pinnalla olevien magneettisten varausten vaihtelun sähkövirran vaihteluksi niiden kulkiessa lukupään ohi. Levyt ovat joko alumiinista tai lasista valmistettuja jäykkiä kovalevyjä tai joustavasta muovista valmistettuja levykkeitä. Levyt on päällystetty ohuelti magneettisella aineella.


title: Levymuisti

text: Optisia levyjä luettaessa levyä valaistaan lasersäteellä. Lukupää muuttaa levyltä heijastuneen valon voimakkuuden sähköiseksi signaaliksi. Tunnetuimmat optiset levyt perustuvat CD- ja DVD-kuluttajastandardeihin. Niissä valoa heijastava metallikalvo on jäykästä polykarbonaattimuovista valmistetun kiekon pinnalla tai kahden muovikiekon välissä. Näissä tieto tallennetaan spiraalille, jota lukupää seuraa.


title: Levymuisti

text: Tallennettava tieto voidaan levyn valmistusvaiheessa prässätä pieniksi kuopiksi muovikiekolle, jolloin puhutaan CD-ROM:sta tai DVD-ROM:sta. Kertaalleen kirjoitettavissa levyissä (CD-R, DVD-R, DVD+R) muovilevyn ja heijastavan metallipinnan välissä on orgaanista väriainetta, joka tummuu poltettaessa sitä infrapuna-laserilla. Useamman kerran (CD-RW, DVD-RW, DVD+RW, DVD-RAM) kirjoitettavissa levyissä heijastavan pinnan ja muovilevyn välissä on kahden dielektrisen kerroksen välissä lejeerinki, joka muuttaa heijastuvuuttaan amorfisen ja kiteisen olomuodon välillä kun sitä valaistaan lasersäteellä.


title: Levymuisti

text: Tietoa voidaan tallentaa levyn kiekkojen molemmille puolille. Levyn kiekkojen pinta on jaettu tiedon tallennusta varten yleensä ympyränmuotoisiin raitoihin, uriin, joille bitit on tallennettu peräkkäin lukupäällä.


title: Levymuisti

text: Jokaisella kiekon pinnalla on nykyään oma lukupäänsä. Eri pintojen lukupäät on kuitenkin yleensä kytketty kiinteästi toisiinsa ja niitä liikutellaan yhdellä askelmoottorilla. Säteettäissuunnassa samalla kohtaa mutta eri pinnoilla tai kiekoilla olevat urat voidaan lukea tai kirjoittaa yhdellä kertaa liikuttamatta lukupäitä. Nämä pystysuunnassa samalla kohtaa olevat urat muodostavat "sylinterin".


title: Levymuisti

text: Jotta koko raitaa ei tarvitsisi aina kirjoittaa ja lukea kokonaan, raidat on jaettu levyn pyörimissuunnassa sektoreihin. Levyn geometria muodostuu näistä "sylintereistä", "lukupäistä" sekä "sektoreista" (engl. "cylinder"¸ "head" ja "sector").


title: Levymuisti

text: Kuhunkin sektoriin tallennetaan vakiomäärä tietoa. Määrä vaihtelee eri järjestelmissä, nykyisin se on yleensä 512..8192 tavua. Hyötydatan lisäksi tallennetaan tahdistus- ja tarkistusdataa, joidenka avulla levyn lukeminen saadaan tahdistettua oikeiden bittien kohdalle ja lukuvirheet saadaan havaittua tai korjattua. Tahdistusdatan avulla myös tiedetään, millä kohtaa levyn kierrosta lukupää on.


title: Levymuisti

text: Toisin kuin kovalevyillä, CD- ja DVD-levyillä tieto on fyysisesti tallennettu yhdelle spiraalinmuotoiselle raidalle. Raita on jaettu 2048 tavun lohkoihin.


title: Levymuisti

text:
Yleisimmät levyjen liitäntätavat ovat IDE/ATA, SCSI sekä SATA.
Vanhojen PC-tietokoneen emolevy oli yleensä varustettu "ATA" eli "IDE"-liitännöillä. Liitäntä käyttää tavallisesti 34-napaista nauhakaapelia. Yhteen IDE/ATA-liitäntään voidaan liittää kaksi laitetta (CD-asemia, levyasemia, nauha-asemia), niistä toinen on "master" ja toinen "slave". Laite, joka liitetään IDE/ATA-väylään, määritellään toimimaan slavena tai masterina joko siltaamalla tai käyttämällä kaapelia, jossa laitteen valinta on jo tehty valmiiksi ("cable select").


title: Levymuisti

text: SCSI-väylä "(sl. lausutaan "skasi")" on palvelimissa ja ammattilaislaitteissa suosittu liitäntätyyppi, joka mahdollistaa useampien laitteiden liittämisen sekä laitteiden nopeamman toiminnan. SCSI-laitteet vaativat yleensä erillisen sovitin- tai ohjainkortin. Yhteen SCSI-väylään voidaan tavallisesti liittää 7 tai 15 laitetta. SCSI-väylää voidaan käyttää myös ulkoisten laitteiden liittämiseen, SCSI-kaapelin pituus voi olla jopa kaksitoista metriä.


title: Levymuisti

text: SATA tai S-ATA "(Serial ATA)" on liitäntätyyppi, jossa tiedonsiirto on sarjamuotoista. Sarjaliitynnän nopeus korvaa rinnakkaisten linjojen määrän. Liitännässä käytävä keskustelu on samanlaista kuin SCSI-liitännässä.


title: Levymuisti

text: Tietokoneeseen voidaan liittää ulkoisia levyjä myös erilaisten lisälaiteväylien kautta. Perinteisen SCSI-väylän lisäksi käytetään USB- tai FireWire-väyliä, suurkoneissa myös Ethernet-lähiverkkoa tai erityisiä muistiverkkoja (SAN). Niissä kaikissa käytetään SCSI-standardissa määriteltyä komentokieltä ja yhteyskäytäntöä, jonka mukaisesti tietokone ja muut väylään liitettävät laitteet voivat keskustella keskenään.


title: Levymuisti

text: IBM kehitti ensimmäisen kovalevyn 1950-luvulla. IBM:n ensimmäisessä kovalevyjärjestelmässä, RAMAC, levyjen halkaisija oli 24 tuumaa (yli 90 senttimetriä) ja niitä oli 50 kappaletta. Levyjen kapasiteetti oli yhteensä noin 5 megatavua.


title: Levymuisti

text: IBM toi markkinoille 1970-luvun alussa ensimmäisen umpilevyn IBM 3340 , jossa levyn kiekot ja lukipäät oli pakattu pölytiiviiseen koteloon. Sen levyjen halkaisija oli 14 tuumaa. Umpilevy sai lempinimensä Winchester eli "winsu" siitä, että IBM 3340 suunniteltiin käyttämään kahta 30 megatavun vaihtolevypakkaa. Winchester-kivääri Model 94:n tunnetun patruunan nimitys (jolla myöhemmin viitattiin myös kivääriin) oli 30-30.


title: Levymuisti

text: IBM kehitti levykkeen 1970-luvun alussa. Ensimmäiset levykkeet olivat halkaisijaltaan 8 tuumaa, ja ne oli tarkoitettu mikrokoodin toimittamiseen IBM:n suurkoneisiin. Myöhemmin kehitettiin levykeasemat, joilla levykkeille saattoi myös kirjoittaa. Ensimmäiset henkilökohtaiset tietokoneet olivat käyttäneet massamuistina C-kasettia, mutta vuonna 1976 markkinoille tulleet 5,25 tuuman levykkeet saavuttivat suosiota nopeasti. Levykkeiden kapasiteetti oli aluksi 110 kilotavua, mutta se kasvoi vuoteen 1987 mennessä 1440 kilotavuun.


title: Levymuisti

text: Ensimmäiset henkilökohtaisiin tietokoneisiin tarkoitetut kiintolevyt tulivat markkinoille 1970-luvun lopussa. Niiden kapasiteetti oli 10 megatavua. Levyjen halkaisija oli 5,25 tuumaa, levyt ja lukupäät oli kiinteästi pakattu moottorien kanssa levy-yksikköön, joka oli ulkomitoiltaan (korkeus×leveys×syvyys) millimetreinä 86×150×204. Levy-yksikkö oli koteloitu ohjauselektroniikan kanssa erilliseen levyasemaan. Koneen sisälle samaan koteloon asennettavat levyt tarvitsivat erillisen laajennuskortin ohjauselektroniikkaa varten.


title: Levymuisti

text: Philips ja Sony toivat markkinoille musiikin digitaaliseen tallentamiseen tarkoitetun CD-levyn 1980-luvun alussa. Tietokoneen tallennusvälineeksi sopiva CD-ROM julkaistiin vuonna 1985. CD-levyn halkaisija on 120 millimetriä, ja sen nimelliskapasiteetti on 650 megatavua.


title: Levymuisti

text: 1980-luvulla levyjen kehityksessä tapahtui kaksi muuta merkittävää edistysaskelta. Ohjauselektroniikka saatiin sulautettua osaksi levy-yksikköä ja näiden sulautettujen levyjen liittämiseen kehitettiin SCSI- ja ATA-väylät.


title: Levymuisti

text: Levyjen kapasiteetti jatkoi kasvuaan 1990-luvulla. Vuonna 1988 löydettiin uusi kvanttitason ilmiö, valtava magnetoresistiivinen ilmiö (engl. giant magnetoresistive effect). IBM toi siihen perustuvat kapasiteetiltaan entiseen verrattuna moninkertaiset levyt markkinoille vuonna 1997.


title: Levymuisti

text:
Nykyisin (2006) yleisimpien kovalevyjen halkaisija on 3,5 tuumaa.
Levy-yksikön kapasiteetti vaihtelee 40 ja 500 GB:n välillä, pyörimisnopeus 7200-15000 rpm (kierrosta minuutissa) ja siirtonopeus on tyypillisesti 50 megatavua sekunnissa. Itse kiintolevyasema on hieman suurempi kuin sen kiekkojen halkaisija. Levy-yksikön, jossa on 3,5" levy, ulkomitat (korkeus×leveys×syvyys) ovat millimetreinä 25,4×102×146, tuumina 1,0×4,0×5,75.


title: Levymuisti

text: Myös suurkoneissa käytetään 3,5" tuuman kovalevyjä RAID-kokoonpanoissa. RAID-levymuistin kapasiteetti voi olla useita teratavuja, ja se voidaan liittää tietokoneeseen valokuitulinkeillä kuten Fibre Channel, jonka nopeus on 400 megatavua sekunnissa.


title: Levymuisti

text: Lähinnä kannettaviin tietokoneihin on tarjolla pienempiä 2,5 ja 1,8 tuuman kiintolevyjä. Kannettavien 2,5 ja 1,8 tuuman levyt ovat tyypillisesti kapasiteetiltaan pienempiä (40-160 GB) kuin pöytäkoneiden vastaavat, virrankulutuksen vähentämiseksi myös niiden pyörimisnopeus pienempi (4200–5400 rpm, nopeimmissa malleissa 7200 rpm).


title: Levymuisti

text: Kämmentietokoneissa, digikameroissa ja kannettavissa musiikinsoittimissa käytetään 1,0 tuuman kiintolevyjä. IBM julkaisi vuonna 1999 ensimmäisen 1,0 tuuman levyn, jonka kapasiteetti oli 170 megatavua. Myös mikrokiintolevyjen kapasiteetti on kasvanut, 8 gigatavun levyt tulivat markkinoille lokakuussa 2005. Yhden tuuman levy-yksikkö sopii CF-II-korttipaikkaan, jonka mitat ovat millimetreinä 5×42,8×36,4.


title: Levymuisti

text: Optiset DVD-levyt ovat samankokoisia kuin CD-levyt. Niiden halkaisija on 120 millimetriä ja paksuus 1,0 millimetri. Kaksikerroksisten DVD-levyjen kapasiteetti on 9 gigatavua. Tavallisen pöytäkoneeseen tarkoitetun CD/DVD-aseman ulkomitat ovat millimetreinä 43×150×204 (tuumina 1,7×5,9×8,0). Kannettaviin on tarjolla DVD-asemia, joiden ulkomitat ovat millimetreinä 9,5×128×130.


title: Levymuisti

text: Blu-ray on DVD:stä edelleen kehitetty levyke johon informaatio pakataan entistä tiheämpään. Tämä on mahdollista koska lukemiseen ja kirjoittamiseen käytetään sinistä valoa, jonka aallonpituus on pienempi kuin DVD:ssä käytettävän infrapunan.


title: Herman Fleming

text: Herman Pietarinpoika Fleming (n. 1520–1583) oli suomalainen valtaneuvos, sotilas ja Louhisaaren kartanon omistaja. Hän taisteli Virossa ja Suomessa vuodesta 1570. Hän tuli Suomen sotaväen ylipäälliköksi vuonna 1574 ja Narvan käskynhaltijaksi vuonna 1582. Hän toimi myös Etelä-Suomen laamannina, oli Kustaa Vaasan luottamusmies. Amiraali, Hämeen, Tallinnan ja Viipurin linnanpäällikkönä sekä Suomen käskynhaltija.


title: Herman Fleming

text: Flemingien suku asui ja omisti Askaisissa Louhisaaren kartanon. Herman sai sen perintönä isältään Pietarilta 1543. Flemingien suku lienee lähtöisin Flanderista tai Brandenburgista, mistä suku Pommerin kautta siirtyi Ruotsiin ja Tanskaan.


title: Herman Klaunpoika Fleming

text: Herman Klasson Fleming (1619–1673) oli suomalainen valtaneuvos, amiraali ja Suomen kenraalikuvernööri. Hän oli myös Liperin vapaaherra.


title: Herman Klaunpoika Fleming

text: Herman Fleming syntyi 17. syyskuuta 1619 Askaisissa. Hän valmistui ylioppilaaksi 1637 Uppsalassa ja opiskeli 1640 Leidenissä. Hän opiskeli laivanrakennusta Hollannissa ja matkusti myös Ranskaan. Hän palveli hollantilaisella sotalaivalla useissa meritaisteluissa 1642, ja palattuaan kotimaahan hänestä tuli sotalaivan kapteeni Ruotsin laivastossa 1644. Vuonna 1645 hän sai amiraalin arvon, ja vuonna 1650 hänestä tuli valtaneuvos.


title: Herman Klaunpoika Fleming

text:
Hän tuli Tukholman käskynhaltijaksi ja amiraliteettineuvokseksi vuonna 1650.
Hän yleni nopeasti virkauralla ja saavutti erityisesti Kaarle X Kustaan suosion. Hän toimi kamarikollegion presidenttinä vuosina 1653–1660 ja tuli peruutuskollegion puheenjohtajaksi (neljännesreduktio) vuonna 1655. Toimiessaan neljännesperuutusta varten asetetun kollegion puheenjohtajana Fleming joutui kuitenkin ylhäisaatelisten säätytoveriensa vihoihin ja syrjäytettiin kuninkaan kuoltua 1660 valtionvarainhoitajan tehtävistä sekä holhoojahallituksen jäsenyydestä.


title: Herman Klaunpoika Fleming

text: Herman Fleming määrättiin Suomen kenraalikuvernööriksi, jona hän toimi vuosina 1664-1669. Hän vahvisti sotaväen taloudellista tilannetta saamalla Savon ja Karjalan värväyksen pariin. Edeltäjiensä tavoin hän piti suomenkielen taitoa tärkeänä ja otti sen huomioon virkanimityksissään. Hän kiinnitti erityisesti huomiota itärajan turvallisuuteen.


title: Herman Klaunpoika Fleming

text: Fleming vihittiin avioliittoon Kristina Rosladinin kanssa vuonna 1645.


title: Herman Klaunpoika Fleming

text: Paroni Herman rakennutti uusiksi Louhisaaren linnan. Vuonna 1655 valmistunut kartanon päärakennus on yksi Suomen harvoista italialaisesta palladiolaisesta arkkitehtuurista vaikutteita saaneista linnoista. Päärakennusta sekä sivurakennuksia ympäröi englantilaistyylinen puisto ja kokonaisuus muodostaa yhden Suomen parhaiten säilyneistä kartanomiljöistä. Kartanon yläkerrassa on katto- ja seinämaalauksia 1600- ja 1700-luvuilta.


title: Herman Klaunpoika Fleming

text: Liperin suurpitäjä läänitettiin vuonna 1651 vapaaherrakunnaksi, ja Flemingistä tuli sen ensimmäinen lääninherra.


title: Herman Klaunpoika Fleming

text: Hermanin isä Ritari Claes Fleming (1592–1644), oli maaherrana ja amiraalina, ja kaatui Femernin meritaistelussa. Hänen palveluksensa ja ansioidensa johdosta kuningatar 26. maaliskuuta 1651 korotti hänen lapsensa vapaaherroiksi ja -herrattariksi, mukaan lukien Hermanin. Heidän sukunsa jatkuu tähän päivään saakka, eli ei ole sammunut mieskannalta. Ruotsissa elää edelleen "vapaaherra Fleming af Liebelitz" -nimisiä ihmisiä.


title: Herman Klaunpoika Fleming

text: Hermanin poika oli paroni Claes Fleming af Liebelitz (1649–85), aatelissäädyn maamarsalkka, ja Ruotsin valtiovarainhoitaja eli kamarimestari, valtaneuvos myös. 10. joulukuuta 1687 kuningas Kaarle XI korotti hänen leskensä ja lapsensa kreivilliseen arvoon. Tämä sukuhaara kuitenkin sammui mieskannalta 15. marraskuuta 1729, joten enää ei ole olemassa kreivi Flemingejä.


title: Ivar Fleming

text: Ivar Fleming eli Iivari Jaakkimanpoika Fleming (k. 1548) oli suomalainen valtaneuvos ja Nyynäisten herra. Hän oli syntyisin Kuitian kartanonherrain suvusta. Fleming oli Pohjois-Suomen laamanni vuodesta 1524. Hän johti veljensä Erikin kanssa sotilaita, jotka karkottivat tanskalaiset Suomesta vuonna 1523.


title: Johan Fleming

text: Johan Fleming (1578–1599) oli Viikin vapaaherran ja Kuitian kartanonherran, Klaus Eriksson Flemingin ja Ebba Stenbockin (Kustaa Vaasan kolmannen vaimon sisar) poika, ainoa heidän pojistaan, joka oli elossa Klaus Flemingin kuollessa 1597. Hänet mestattiin Turun verilöylyssä.


title: Klaus Hermaninpoika Fleming

text: Klaus Hermansson Fleming (n. 1550–1616) oli suomalainen sotilas ja historiallinen kirjailija. Hän oli Herman Flemingin poika. Hän toimi Savonlinnan isäntänä vuodesta 1581, Kapriossa 1584–1587 ja Turussa 1597. Hän luovutti päällikkyyden Stålarmille.


title: Klaus Hermaninpoika Fleming

text: Sotilasuransa lisäksi Fleming tunnetaan ensimmäisenä suomalaisena muistelmakirjailijana ja poliittisen historian kirjoittajana. "Memoriale Chronicum" käsittelee vuosien 1380-1591 tapahtumia ja "Res in Finnia" vuosien 1592-99.


title: Klaus Hermaninpoika Fleming

text: "Memoriale Chronicum." [Painamaton]


title: Klaus Hermaninpoika Fleming

text: "Chronicon brevis." [Painamaton]


title: Klaus Hermaninpoika Fleming

text: "Res in Finnia, qui mutarint et variarint per octiennium." Rostock, 1603.


title: Fleming (suku)

text: Fleming oli yksi 1400–1600-lukujen merkittävimmistä aatelissuvuista Suomessa, Ruotsissa ja Tanskassa. Suku sammui Suomessa 1800-luvun jälkipuoliskolla.


title: Fleming (suku)

text: Suku lienee alkuaan lähtöisin Flanderista (keskisaksaksi fleming = flaamilainen) tai mahdollisesti Brandenburgissa sijainneesta Flämingin maakunnasta. Pohjoismaihin suku lienee tullut Pommerista, missä samanlaista vaakunaa käytti linnanvouti Klas Fleming 1300-luvun puolessa välissä. Vanhin varmasti tunnettu kantaisä, ritari Peder Fleming mainitaan ensimmäisen kerran 1366.


title: Fleming (suku)

text: Peder Flemingillä oli useita poikia, joista Klasista (n. 1360–1427 jälkeen) tuli Ruotsissa ja Suomessa vaikuttaneen sukuhaaran kantaisä ja Hermanista tanskalaisen sukuhaaran kantaisä. Suomessa suku vaurastui sillä, että kaksi veljestä, laamanni Klaun pojat Henrik (k. ennen vuotta 1480) ja Maunu (k. 1450 jälkeen) solmivat taloudellisesti hyvät avioliitot suomalaisten kartanonperijättärien kanssa, ja saivat asetuttua omaisuuden avulla maakuntansa johtoasemiin: veljeksistä Henrik nai Kuitian perijättären, piispa Maunu Tavastin veljentyttären Valpurin; ja Maunu nai Louhisaaren omistajan Elinan.


title: Fleming (suku)

text: Peder Flemingin jälkeläiset viidennessä polvessa serkukset Lars ja Klas korotettiin vapaaherroiksi. Lars Fleming (s. 1521 Turun läänin Uusikirkko k. 27.2.1562 Tallinna) korotettiin Nyynäisten vapaaherraksi 29.6.1561. Tämä sukuhaara kuitenkin sammui Larsin poikaan Ivariin (s. 1553 k. 5.1.1569 Tukholma). Klaus Fleming korotettiin Viikin vapaaherraksi 2.8.1569, mutta tämä sukuhaara sammui 10.11.1599 Klaus Flemingin poikien Juhanan ja Olavin mestaamiseen Turun torilla.


title: Fleming (suku)

text: Fleming-suku esiteltiin 10.3.–4.4.1626 vastaperustetun Ruotsin ritarihuoneen aatelisena sukuna numero 4. Tämä haara sammui vasta 20.1.1825. Klas Flemingin jälkeläinen kahdeksannessa sukupolvessa Erik Fleming (19.2.1616 Edeby, Södermanland, Ruotsi – 19.4.1679 Riksten, Södermanland, Ruotsi) korotettiin Lajusten linnan vapaaherraksi 1654 ja esiteltiin ritarihuoneella numerolla 39. Tämä sukuhaara kuitenkin sammui 29.7.1786.


title: Fleming (suku)

text: Klas Flemingin jälkeläinen seitsemännessä polvessa oli amiraali Klas Fleming (1592–1644). Hänen lapsensa korotettiin vapaaherralliseen säätyyn 26.3.1651 isän ansioista. Pojat esiteltiin Ritarihuoneella numerolla 17 nimellä Fleming af Liebelitz Liperin vapaaherroina 15.10.1652.


title: Fleming (suku)

text: Amiraali Klas Flemingin pojanpoika marsalkka Klas Fleming af Liebelitzin (1649–1685) leski ja lapset korotettiin kreivilliseen säätyyn 10.12.1687 palkkiona marsalkan tekemistä palveluksista valtakunnalle. Pojat esiteltiin ritarihuoneella numerolla 26 ja nimellä Fleming 5.2.1689. Sukuhaara kuitenkin sammui 15.11.1729.


title: Fleming (suku)

text: Suku jatkui vielä nuorimman Klaus Flemingin veljestä Herman Flemingistä (1654–1718). Suomessa jäljellä ollut suku immatrikuloitiin Suomen ritarihuoneelle sen järjestäytymisen yhteydessä 6. helmikuuta 1818 vapaaherrallisena sukuna numero 1 nimellä Fleming af Liebelitz, mutta tämä sukuhaara sammui mieslinjalta 1852 ja lopullisesti 1880. Sukuun kuuluvia elää yhä Ruotsissa ja Yhdysvalloissa.


title: Breitenfeldin taistelu

text: Breitenfeldin taistelu voi tarkoittaa ainakin seuraavia asioita:


title: Erkki Junkkarinen

text: Erkki Aukusti Junkkarinen (22. huhtikuuta 1929 Suonenjoki – 9. huhtikuuta 2008 Hämeenlinna) oli suomalainen laulaja. Junkkarinen on yli 467 000 myydyllä levyllään yksi Suomen menestyneimmistä artisteista. Junkkarinen oli Suomen suosituin artisti 1970-luvulla jolloin hän sai Suomen ensimmäisen platinalevyn albumista "Ruusuja hopeamaljassa" ja 11 kultalevyä.


title: Erkki Junkkarinen

text: Nuoruutensa Lappeenrannassa viettänyt Junkkarinen osallistui ensimmäiseen laulukilpailuunsa Helsingissä vuonna 1948, ja pian hän sai Fazer-levy-yhtiön tuotantopäällikön Toivo Kärjen vakuuttuneeksi kyvyistään. Junkkarinen nousi suosioon vuonna 1950 heti ensilevytyksellään "Yksinäinen harmonikka", ja tämän jälkeen Kärki kirjoitti hänelle lukuisia iskelmiä muutaman vuoden ajan. Samaan aikaan hän aloitti laajat kiertueet Reino Helismaan, Esa Pakarisen ja Per-Erik Förarsin kanssa. Vuoden 1954 jälkeen Junkkarisen levytykset harvenivat loppuakseen vihdoin kokonaan moneksi vuodeksi, ja myös hänen yhteistyönsä Toivo Kärjen kanssa päättyi.


title: Erkki Junkkarinen

text: 1960-luvulla Junkkarinen levytti vain seitsemän omaa levytystä, joukossa oli Eugen Malmstenin paljon aikaisemmin levyttämä "Ruusut hopeamaljassa", joka Junkkarisen versiona menestyi kuitenkin heikosti. Vuonna 1975 hän levytti saman laulun uudestaan nimellä "Ruusuja hopeamaljassa", josta hän sai Suomen ensimmäisen platinalevyn, ja nousi näin poikkeuksellisen suureen suosioon. Lähtölaukauksena hänen 1970-luvun menestykselleen oli hänen 25-vuotistaiteilijajuhlansa merkeissä järjestetty konsertti Helsingin Kulttuuritalossa keväällä 1974. Kiihkeimpänä aikana vuosina 1976–1977 Junkkarinen keikkaili puolen vuoden aikana jokaisena päivänä eri puolilla Suomea ehtimättä käydä kotonaan kolmeen kuukauteen.


title: Erkki Junkkarinen

text: Myös muut Junkkarisen 1970-luvulla julkaisemat levyt menestyivät hyvin; hänelle kertyi kaikkiaan yksitoista kultalevyä. Seuraavalle vuosikymmenelle tultaessa suosio alkoi laantua nopeasti ja levytykset loppuivat. Junkkarinen jatkoi kuitenkin esiintymistä. Hän oli myös taitava viheltäjä ja tästä taidostaan hänelle annettiin tunnettu lempinimi 'Pakilan satakieli'. Junkkarisen vihellys on kuultavissa muun muassa Olavi Virran levytyksessä "Sydänsuruja" vuodelta 1960. Valtion taiteilijaeläke hänelle myönnettiin vuonna 1990. Junkkarinen asui Helsingin Pakilassa 1970-luvulle saakka, kunnes hän muutti Riihimäelle. Eläkevuosinaan hän asettui asumaan Hämeenlinnaan.


title: Erkki Junkkarinen

text: Suomen ensimmäiset kupletti- ja iskelmälaulajien kuninkuuskilpailut järjestettiin Helsingin työväentalossa vuonna 1950. Yleisö äänesti iskelmäkuninkaaksi Erkki Junkkarisen.


title: Erkki Junkkarinen

text: Helsinkiläinen, sittemmin toimintansa lopettanut ravintola Mikado oli kauan Junkkarisen vakituinen esiintymispaikka. Häntä säesti erittäin usein Erkki Frimanin yhtye. Junkkarinen myös levytti useita Frimanin säveltämiä kappaleita. Menestyksekkäimmät 1970-luvun levynsä Junkkarinen teki PSO-levymerkille Pauli Granfeltin yhtyeen kanssa.


title: Erkki Junkkarinen

text: Erkki Junkkarisen tunnetuimpia iskelmiä ovat edellä mainittujen lisäksi muun muassa (1950-luvulta) "Imatran Inkeri", "Harhakuva" ja "Kun yö on valoton" sekä (1970-luvulta) "Pieni hetki", "Vesivehmaan jenkka", "Kappale kauneinta Suomea" ja "Sinun kanssasi tähtisilmä". "Lappeenrantaan"-humpasta muodostui vuodesta 1977 lähtien järjestettyjen Lappeenrannan humppafestivaalien tunnussävel. Junkkarinen teki 1970-luvulla myös uudet levytykset aiemmista menestyskappaleistaan "Yksinäinen harmonikka", "Hopeahääpäivänä" ja "Valssi menneiltä ajoilta". Vuonna 1989 hän tallensi levylle oman versionsa Vladimir Vysotskin "Ystävän laulusta". Kaikkiaan Junkkarinen levytti liki 350 kappaletta lähes puolen vuosisadan aikana.


title: Erkki Junkkarinen

text: Erkki Junkkarinen kuoli sairauskohtaukseen kotonaan Hämeenlinnassa 9. huhtikuuta 2008. Junkkarisen löysi kuolleena kotoaan omasta nojatuolistaan hänen vaimonsa, paikalle tulleet ensihoitajat totesivat Junkkarisen kuolleeksi tuloksettoman elvytyksen jälkeen. Hänet on haudattu Vuorentaan hautausmaalle Hämeenlinnaan (osasto 20, rivi 1, paikka 44).


title: Erkki Junkkarinen

text: Oopperalaulaja Jorma Hynninen on Erkki Junkkarisen pikkuserkku.


title: Langkawi

text: Langkawi on 104 saaresta koostuva saariryhmä Malesiassa Kedahin osavaltiossa. Saari sijaitsee Malesian luoteisosassa Andamaanienmerellä, 30 kilometrin päässä Malesian rannikosta. Myös saariryhmän suurin saari tunnetaan nimellä Langkawi. Saaren asukasluku oli vuonna 2010 noin 94 800. Langkawi ja Tuba ovat saariryhmän ainoat asutetut saaret. Langkawin suurin kaupunki on Kuah.


title: Langkawi

text: Langkawin ilmasto on trooppinen, vuoden keskimääräinen lämpötila on noin 32 celsiusastetta. Ilmastolle on tyypillistä kuumuus ja 85–90 prosentin suhteellinen kosteus. Sadekausi on elo-syyskuussa, joskin läpi vuoden esiintyy voimakkaita sadekuuroja.


title: Langkawi

text: Etenkin pääsaarelle suuntautuvaa matkailua palvelee Langkawin kansainvälinen lentoasema . Sitä käytti vuonna 2010 noin 1,3 miljoonaa matkustajaa.


title: George Lincoln Rockwell

text: George Lincoln Rockwell (9. maaliskuuta 1918 – 25. elokuuta 1967) oli American Nazi Party -puolueen perustaja ja johtaja, ja kenties merkittävin yhdysvaltalainen uusnatsijohtaja. Hänestä käytetään myös sotilasarvonsa mukaista nimitystä ”Commander”. Hänet murhattiin vuonna 1967.


title: George Lincoln Rockwell

text: Rockwell syntyi Bloomingtonissa, Illinoisissa. Hänen vanhempansa, englantilais-skotlantilainen George Lovejoy Rockwell ja saksalais-ranskalaista syntyperää oleva Claire Schade Rockwell, olivat molemmat kuuluisia vaudeville-koomikkoja ja näyttelijöitä. Rockwell opiskeli Hebron Academyssa Lewinstonissa, Mainessa. Lopetettuaan opiskelut Brown Universityssä Rockwell liittyi Yhdysvaltain merivoimiin ja palveli siellä toisen maailmansodan ja Korean sodan ajan.


title: George Lincoln Rockwell

text: Rockwell oli vahva kansallissosialismin kannattaja ja holokaustin kieltäjä


title: George Lincoln Rockwell

text: Rockwell salamurhattiin ampumalla vuonna 1967. Murhasta epäiltynä pidätettiin 29-vuotias John Patler, jonka ase löydettiin hylättynä muutaman korttelin päässä ampumapaikasta. Patler oli toiminut puolueen johtotehtävissä ja Rockwellin kustannustoimittajana puolueen "The Stormtrooper" -uutiskirjeessä. Rockwellin seuraaja Matt Koehl tiedotti lehdistölle, että Patler oli erotettu puolueesta saman vuoden huhtikuussa ”bolševikkiläisten taipumusten” vuoksi. Patler todettiin syylliseksi Rockwellin murhaan ja tuomittiin joulukuussa 1967 kahdenkymmenen vuoden vankeusrangaistukseen.


title: George Lincoln Rockwell

text: Rockwellin hautajaiset pidettiin 30. elokuuta 1967, mutta Pentagon esti hautaamisen Culpeper National Cemetery -hautausmaalle, koska saattue kieltäytyi poistamasta käsinauhojaan, joissa oli tunnuksena hakaristi. Rockwellin maalliset jäännökset kuljetettiin American Nazi Partyn päämajaan Arlingtoniin, missä hänen ruumiinsa poltettiin 31. elokuuta 1967 salaisissa hautajaisissa.


title: George Lincoln Rockwell

text: Marlon Brando esitti Rockwellia minisarjassa "".


title: Ndunda

text: Ndunda on Nigeriassa puhuttava nigeriläis-kongolainen kieli. Sillä on äidinkielisiä puhujia 350 henkeä (1999). Suurin osa heistä asuu Taraban osavaltiossa.


title: Nepalin kieli

text: Nepali on indoarjalainen kieli, jota puhutaan Nepalissa, Bhutanissa sekä joissakin Intian ja Myanmarin osissa. Noin puolet nepalilaisista puhuu nepalia äidinkielenään ja monet muut toisena kielenään. Kielellä on noin 16 000 000 puhujaa.


title: Vismutti

text: Vismutti on metallinen alkuaine, jonka järjestysluku on 83, CAS-numero 7440-69-9 ja kemiallinen merkki Bi (). Sen atomipaino on noin 208,980 u, tiheys 9,78 g/cm, sulamispiste 271 °C ja kiehumispiste 1 564 °C. Vismutilla ei ole pysyviä isotooppeja. Luonnon vismutti (Bi-209) on lievästi radioaktiivinen, ja sen puoliintumisaika on hyvin pitkä, 19 triljoonaa vuotta.


title: Vismutti

text: Vismutti on näöltään tinan tapaista, hieman punertavaa metallinkiiltoista suurina lehtinä kiteytyvää metallia, jota voidaan jauhaa. Olomuodoltaan vismutti muistuttaa arseenia ja antimonia, mutta on enemmän metallinluonteinen kuin antimoni. Puhtaana alkuaineena vismutti on melko haurasta. Vismutilla on suuri sähkövastus ja metalleista elohopean jälkeen alhaisin lämmönjohtavuus. Diamagneettisuus on metalleista vahvin kuten myös Hallin ilmiö. Sulamispisteessä vismutin kiinteä faasi kelluu sulan faasin pinnalla jään tapaan, mikä on alkuaineilla epätavallista.


title: Vismutti

text: Vismutin (saks. "Weissmuth" = valkoinen massa, myöhemmin Wismuth) olemassaolo tunnettiin jo keskiajalla, muttei osattu tehdä eroa lyijyyn ja tinaan, joita se muistuttaa. 1500-luvun alussa saksalainen lääkäri ja mineralogi Georgius Agricola kirjoitti, että vismutti tunnetaan Saksassa, ja hän väitti sen olevan eri metalli. Vuonna 1753 Claude Geoffroy nuorempi osoitti lopullisesti, että vismutti on eri ainetta kuin lyijy, ja kuvasi sen ominaisuuksia.


title: Vismutti

text: Vismuttia käytetään helposti sulavissa metalliseoksissa ja magneeteissa. Lähes yhtä painavana ja vähemmän haitallisena aineena kuin lyijy vismuttia käytetään korvaamaan lyijyä kalastuskoukuissa ja -painoissa.


title: Vismutti

text: Vismutin nykyisiä käyttötarkoituksia ovat myös:1990-luvun alussa alettiin arvioida vismutin mahdollisuuksia myrkyttömänä korvaajana lyijylle useissa sovelluksissa:


title: Vismutti

text: Vismuttiyhdisteitä käytetään kosmetiikassa ja lääketieteessä. Vismuttia käytetään useissa ripulilääkkeissä, koska se tuhoaa vatsan bakteereja. Suomessa aineen ominaisuuksia on hyödynnetty esimerkiksi kuppataudin hoidossa. Vismuttia tarvitaan myös kynsilakan ja huulipunan helmeilyyn, joissa sitä on vismuttikloridina.


title: Vismutti

text: Vismutin esiintyminen maankuoressa on noin kaksi kertaa niin runsasta kuin kullan. Vismutin louhiminen primäärituotteena ei yleensä ole taloudellista. Sen sijaan sitä yleensä tuotetaan sivutuotteena muiden metallimalmien jalostuksessa, erityisesti lyijyn, volframin (Kiina), tinan, kuparin sekä myös hopean (epäsuorasti) tai muiden metallien malmeista. Tärkeimmät vismuttimalmit ovat vismuttihohde eli vismutiniitti BiS ja vismiitti BiO, usein vismuttiokran nimellä tunnettuna karbonaattiseoksena. British Geological Surveyn mukaan Kiina oli vuonna 2005 suurin vismutin valmistaja vähintään 40 % osuudella koko maailman tuotannosta. Seuraavina tulivat Meksiko ja Peru. USGS:n mukaan maailmassa jalostetun vismutin tuotanto vuonna 2006 oli 12 000 tonnia, josta Kiina tuotti 8 500 tonnia, Meksiko 1 180 tonnia ja Peru 950 tonnia ; muita suuria tuottajia olivat Japani, Kanada ja Kazakstan. Varsinaisia vismuttimineraaleja maailmassa louhittiin kuitenkin vain 5 700 tonnia, joista 3 000 tonnia Kiinassa. Ero vismutin louhinnan ja jalostustuotannon kesken johtuu sen saannista muiden metallien jalostuksen sivutuotteena. Vismutti kulkee lyijyharkossa (joka voi sisältää jopa 10 % vismuttia) usean jalostusasteen läpi, kunnes se poistetaan Kroll-Betterton-prosessissa tai Betts-prosessissa.


title: Vismutti

text: Vaikka vismuttia saadaan nykyään enimmäkseen sivutuotteena, pidemmällä aikavälillä sen saatavuus riippuu lähinnä kierrätyksestä. Vismutti on suurimmilta osin lyijyn sulatuksen sivutuote yhdessä hopean, sinkin, antimonin ja muiden metallien kanssa. Sitä saadaan sivutuotteena myös volframin tuotannosta yhdessä molybdeenin ja tinan kanssa, sekä kuparin tuotannon ohella. Vismutin kierrättäminen on vaikeaa monessa sen loppukäyttökohteessa johtuen pääasiassa hajonnasta. Luultavasti helpoin kierrätettävä olisi jokin iso kappale vismuttipitoista sulatettavaksi kelpaavaa metalliseosta. Seuraavaksi helpoimpia kierrätettäviä olisivat isot juotetut kappaleet. Puolet maailman juotoskulutuksesta on elektroniikkateollisuudessa (esimerkiksi piirilevyissä). Kun juotetut kappaleet tulevat yhä pienemmiksi tai sisältävät vain vähän juotosta tai vismuttia, niiden uudelleenkäyttö tulee yhä vaikeammaksi ja kalliimmaksi huolimatta siitä, että juotos, joka sisältää huomattavasti hopeaa, on kannattavampaa kierrättää. Huonoimmin kierrätykseen soveltuvat kohteet, joissa vismutti on eniten hajallaan: vatsalääkkeissä, joissakin maaleissa sekä vismuttia sisältävissä kosmetiikkatuotteissa ja luodeissa. Näissä käyttökohteissa vismutti on niin hajallaan, että sen takaisin saaminen on mahdotonta nykyteknologialla. Vismutin saatavuuteen ja kestävyyteen voidaan vaikuttaa käyttämällä sitä tehokkaammin tai korvaamalla se. Esimerkiksi vatsalääkkeessä toinen aktiivinen ainesosa voisi korvata osan tai koko vismuttiyhdisteen. Vismutin elinkaarikehitys keskittyy juotoksiin, yhteen suurimmista vismutin käyttökohteista. Keskimääräinen energian kulutus juotokselle on 200 MJ kiloa kohden, korkeapitoisella vismuttijuotoksella (58 % Bi) vain 20 % tästä arvosta ja matalapitoisilla vismuttijuotoksilla (2–5 % Bi) lähellä keskiarvoa. Vismutin GWP-arvo (Global warming potential) on keskimäärin 10–14 kg hiilidioksidia. Korkeapitoisella vismuttijuotteella noin kaksi kolmasosaa tästä ja matalapitoisella juotoksella arviolta keskiarvon verran.


title: Vismutti

text: Tieteellinen kirjallisuus yhtyy ajatukseen, että vismutti ja sen yhdisteet ovat vähemmän myrkyllisiä kuin lyijy tai sen muut jaksollisen järjestelmän naapurit (antimoni ja polonium) ja että se ei kerry elimistöön. Sen biologinen puoliintumisaika koko kehossa on 5 päivää, mutta se voi säilyä vuosia munuaisissa potilailla, joita on hoidettu vismuttiyhdisteillä. Vismuttia pidetään yhtenä vähiten myrkyllisistä raskasmetalleista. Vismuttimyrkytys esiintyy ja vaikuttaa lähinnä munuaisessa ja maksassa. Iho- ja hengitystieärsytystä voi myös seurata, mikäli kyseiset elimet altistuvat. Kuten myös lyijyllä, ylialtistuminen vismutille voi johtaa mustan esiintymän syntymiseen ikenen pinnalla. Tämä on usein ensimmäinen merkki vismuttimyrkytyksestä. Vismutin ympäristövaikutukset eivät ole kovin hyvin tunnettuja. Sen ympäristövaikutuksia pidetään pieninä johtuen sen yhdisteiden pienestä liukoisuudesta.


title: Bi

text: Bi tarkoittaa seuraavia:


title: He

text: He tarkoittaa seuraavia:


title: Li

text: Li tarkoittaa seuraavia:


title: Ne

text: Ne tarkoittaa seuraavia:Ne on seuraavan henkilön nimi:


Na tarkoittaa seuraavia:


Na on seuraavien henkilöiden nimi:


title: Cl

text: Cl tarkoittaa seuraavia:


title: Ar

text: Ar tai AR tarkoittaa seuraavia:


title: Ar

text: Aihepiiriin liittyy myös seuraava:


title: Ca

text: Ca tarkoittaa seuraavia:


title: Sc

text: Sc tarkoittaa seuraavia:


title: Ti

text: Ti, TI tai T.I. voi tarkoittaa ainakin seuraavia asioita:


title: Cr

text: Cr tarkoittaa seuraavia:


title: Mn

text: Mn tarkoittaa seuraavia:


title: Fe

text: Fe tarkoittaa seuraavia asioita:


title: Ni

text: Ni tarkoittaa seuraavia:


title: Cu

text: Cu tarkoittaa seuraavia:


title: Zn

text: Zn tarkoittaa seuraavia:


title: Honda CBR -sarja

text: CBR-sarja on Hondan valmistama urheilullisten moottoripyörien mallisarja. Honda CBR on saavuttanut erittäin suuren suosion Suomen moottoripyörämarkkinoilla ja CBR 125R olikin vuonna 2006 Suomen ostetuin moottoripyörä. CBR-sarjaan kuuluvat seuraavat mallit:


title: Kvanttiteoria

text: Kvanttiteoria on fysiikan teoria, jossa käytetään Planckin vakiota. Se on kvanttifysiikan perusta. Klassisesta fysiikasta poiketen monet suureet saavat diskreettejä arvoja eli ne ovat kvantittuneita. Teorian nimi on peräisin siitä havainnosta, että sähkömagneettinen säteily muodostuu diskreeteistä paketeista. Näitä paketteja kutsutaan kvanteiksi. Klassisten teorioiden muuttamista kvanttiteorioiksi kutsutaan kvantisoimiseksi tai kvantittamiseksi.


title: Kvanttiteoria

text: "Kvanttifysiikka"a nimetään usein "kvanttimekaniikaksi" ensimmäisen kvanttiteorian mukaan.


title: Paul Dirac

text: Paul Adrien Maurice Dirac (8. elokuuta 1902 – 20. lokakuuta 1984) oli brittiläinen teoreettinen fyysikko ja kvanttifysiikan kehittäjä. Dirac pystyi ensimmäisenä ennustamaan matemaattisesti antimaterian olemassaolon.


title: Paul Dirac

text: Paul Dirac syntyi Bristolissa. Hänen isänsä, Charles Dirac, oli sveitsiläinen maahanmuuttaja ja opetti työkseen ranskaa. Diracin äiti, Florence Hannah Holten, oli kotoisin Cornwallin kreivikunnasta. Diracilla oli isoveli Felix ja pikkusisko Beatrice. Felix teki maaliskuussa 1925 itsemurhan.


title: Paul Dirac

text: Dirac opiskeli Bristolin yliopistossa sähkötekniikkaa ja valmistui insinööriksi vuonna 1921. Valmistuttuaan hän kuitenkin huomasi, että pitäisi enemmän matemaattisemmasta tieteestä ja vuonna 1923 hän sai opintonsa päätökseen. Cambridgen yliopistossa hän kiinnostui yleisestä suhteellisuusteoriasta ja silloin syntyvaiheissaan olleesta kvanttifysiikasta.


title: Paul Dirac

text: Vuonna 1926 Dirac kehitti kvanttimekaniikasta uuden version, joka yhdisti Werner Heisenbergin ja Erwin Schrödingerin aikaisemmat tulokset yhdeksi matemaattiseksi formalismiksi. Siinä järjestelmän tilaa kuvataan operaattoreilla, jotka toimivat Hilbertin avaruudessa.


title: Paul Dirac

text: Vuonna 1928 Dirac johti Wolfgang Paulin työn pohjalta elektronia kuvaavan Diracin yhtälön. Tämä sai hänet ennustamaan elektronin antihiukkasen positronin olemassaolon, jonka hän selitti tyhjiön täyttävän negatiivisen energian merellä (ns. Diracin meri). Positronin löysikin Carl Anderson neljä vuotta myöhemmin. Diracin kirjasta "Principles of Quantum Mechanics", joka julkaistiin vuonna 1930, tuli eräs kvanttimekaniikan perusteoksista. Se esitteli uudenlaisen merkintätavan, niin kutsutun bra-ket-notaation. Siinä ket formula_1 ja bra formula_2 kuvaavat Hilbertin avaruuden toisiaan vastaavia vektoreita, joiden sisätuloa merkitään formula_3.


title: Paul Dirac

text: Vuonna 1931 Dirac osoitti, että magneettisen monopolin olemassaolo riittäisi selittämään sähkövarauksen kvantittumisen. Ehdotus sai paljon huomiota, mutta magneettisen monopolin olemassaololle ei ole todisteita. Diracin nimeä kantaa myös Diracin deltafunktio. Paul Dirac jakoi vuoden 1933 Nobelin palkinnon yhdessä Erwin Schrödingerin kanssa. Viimeiset vuotensa hän vietti Floridassa, jossa hän kuoli vuonna 1984.


title: Paul Dirac

text: Kollegoidensa keskuudessa Dirac tuli tunnetuksi äärimmäisen vähäpuheisena ja luonteeltaan pikkutarkkana. Hän oli myös vannoutunut ateisti. Kun Wolfgang Paulilta kysyttiin Diracin katsantokantaa, hän vastasi: ”Jos ymmärrän Diracin oikein, hänen näkemyksensä on seuraava: ei ole olemassa Jumalaa, ja Dirac on hänen profeettansa.” Kun Dirac vieraili Neuvostoliitossa, häntä pyydettiin luennoimaan fysiikan filosofiasta. Hän nousi ylös ja kirjoitti taululle: ”Fysikaalisten lakien tulee olla matemaattisesti kauniita ja yksinkertaisia.” Politiikassa hän kannatti vasemmistolaisuutta. Kun Diracilta kysyttiin hänen näkemystään runoudesta, hän vastasi: ”Tiede yrittää kertoa kaikille ymmärrettävällä tavalla jotakin, jota kukaan ei aikaisemmin tiennyt. Mutta runous on sen täydellinen vastakohta.”


title: Paul Dirac

text: Dirac oli kuuluisa myös vaatimattomuudestaan. Kvanttimekaanisten operaattoreiden aikakehitystä koskevaa yhtälöään hän kutsui Heisenbergin liikeyhtälöksi, vaikka muotoili sen ensimmäisenä. Useimmat fyysikot puhuvat Fermin–Diracin statistiikasta käsitellessään hiukkasia, joiden spin on puoliluku, ja Bosen–Einsteinin statistiikasta kokonaislukuspinien kohdalla. Dirac itse käytti luennoidessaan edellisestä aina nimitystä ”Fermin statistiikka”, jälkimmäisestä ”Einsteinin statistiikka” (symmetrian vuoksi, kuten hän selitti).


title: Robin Cook

text: Robert "Robin" Finlayson Cook (28. helmikuuta 1946 – 6. elokuuta 2005) oli Yhdistyneen kuningaskunnan ulkoministeri vuosina 1997–2001 ja parlamentin alahuoneen puhemies. Hän oli aluksi Tony Blairin luottomies mutta erimielisyys Irakin sodasta johti Cookin eroon hallituksesta. Skotlantilaissyntyinen Cook edusti Labour-puoluetta.


title: Robin Cook

text: Elokuussa 2005 Cook putosi kalliokielekkeeltä ollessaan kiipeilemässä Ben Stack -vuorella Skotlannissa. Hänen epäillään murtaneen niskansa pudotessaan. Onnettomuuten saattoi liittyä sydänkohtaus.


title: Aryan Brotherhood

text: Aryan Brotherhood (”arjalainen veljeskunta”), lyh. AB, on valkoihoisten muodostama valkoista ylivaltaa kannattava jengi tai ryhmittymä, joka syntyi vuonna 1964 Kaliforniassa San Quentinin vankilassa. Se perustettiin ensin valkoihoisten vankien suojelemiseksi lukumäärältään suuremmilta mustaihoisten ja meksikolaisten jengeiltä. AB:n sanotaan muotoutuneen 1950-luvulla toimineesta "Blue Bird Gang" -jengistä. AB:n alaosastoja esiintyy kodittomien turvana useissa suurissa Yhdysvaltojen kaupungeissa.


title: Aryan Brotherhood

text: Jäsenyys myönnettiin alkujaan vain irlantilaisen syntyperän omaaville, myöhemmin vaatimuksesta on luovuttu. Ryhmään kuuluu myös joitakin ei-valkoihoisia jäseniä, jotka toimivat yhteistyössä muiden jengien kuten Mexican Mafian kanssa tai välittäjänä veljeskunnan ja ei-valkoihoisten vankien välillä. AB:n käyttää paljon natsi-Saksan symboleja kuten hakaristiä ja SS -salamoita. Muita symboleita ovat numerosarja 666, kirjaimet AB sekä apila.


title: Aryan Brotherhood

text: Mafiapäällikkö John Gotti maksoi Aryan Brotherhoodille suojelusta USP Marionin vankilassa Illinoisissa.


title: Peugeot autourheilussa

text: Peugeot on osallistunut autourheiluun aivan alkuajoista lähtien. Se osallistui viidellä autolla ensimmäisenä autokilpailuna pidettyyn Pariisi-Rouen-ajoon vuonna 1894. Konsernin autot hallitsivat aiemmin melko suvereenisti muun muassa rallin MM-sarjaa. Suomalaisilla kuljettajilla on oma merkittävä osuutensa tässä menestyksessä.


title: Peugeot autourheilussa

text: Peugeot on voittanut kolme kertaa Indianapoliksen 500 mailin ajon. Jules Goux ajoi jo vuonna 1913 Indianapolisissa voittoon Peugeot'lla. Seuraava voitto tuli vuonna 1916 ja kuljettajana toimi Dario Resta, tähän mennessä viimeisin voitto tapahtui seuraavassa kisassa vuonna 1919 (vuosina 1917 ja 1918 kilpailua ei ajettu) ja tällä kertaa Peugeot'ta kuljetti Howdy Wilcox.


title: Peugeot autourheilussa

text: Nykyään Peugeot'lla ei enää ole edustusta Formula 1 -sarjassa. Kaudella 1994 Peugeot toimitti moottorit McLaren-tallille, mutta yhteistyö loppui vain yhden kauden jälkeen. Tämän jälkeen Peugeot yhdisti voimansa Jordan-tallin kanssa, mutta kolmen epäonnistuneen vuoden jälkeen Peugeot teki sopimuksen Prost Grand Prix'n kanssa joka syntyi Alain Prostin ostettua Ligier-tallin itselleen. Näin syntyi täysin ranskalainen F1-talli: niin talli, moottorit kuin toinen kuljettajista (Olivier Panis) olivat ranskalaisia. Vuosina 1998–2000 kestänyt yhteistyö Prost-tallin kanssa ei tuottanut toivottua tulosta, jolloin Peugeot keskitti voimansa takaisin rallipuolelle, mikä onnistuikin paremmin.


title: Peugeot autourheilussa

text: Peugeot hallitsi rallin MM-sarjaa vuosina 1984–1986 B-ryhmän 205 T16 -mallillaan. Tallin rallipäällikkönä toimi sittemmin Ferrarin F1-tallissa vaikuttanut Jean Todt ja kuljettajina muun muassa Ari Vatanen ja Timo Salonen joka oli myös vuoden 1985 maailmanmestari. Juha Kankkunen oli maailmanmestari 1986 205 T16:lla.


title: Peugeot autourheilussa

text: 205 T16:lla ei ole mitään tekemistä tavallisen 205:n kanssa paitsi ulkoasultaan. T16 on nimittäin 16-venttiilisellä 1,8 -litraisella XU8T turbokoneella ja Boschin K-Jetronic polttoaineensuihkutuksella varustettu nelivetoinen ralliauto, ja siinä on tehoa 440 - 510 hv ja vääntöä 490 Nm. 910 kiloa painava 205 T16 kiihtyi 0-100 km/h nopeuteen alle 3 sekunnissa, niin asfaltilla kuin soralla. Ennen rallitoiminnan aloittamista Peugeot 205 T16:tta rakennettiin 200 kappaletta katukäyttöön FIA:n luokituksen saamiseksi ja myöhemmin vielä 20 autoa lisää evoluutiomallin luokittelemiseksi, joskaan näitä 20 autoa ei koskaan katukäytössä nähty. Katuversiossa tehot oli laskettu 200 hevosvoimaan ja vääntöäkin oli jäljellä enää 255 Nm. B-ryhmän Peugeot 205 T16 ura jatkui voitokkaana muun muassa Paris-Dakar -rallissa Ari Vatasen ajamana ja Rallicrossin Euroopanmestaruussarjassa, jossa Matti Alamäki ja Peugeot 205 T16 olivat lähes lyömätön yhdistelmä.


title: Peugeot autourheilussa

text: Peugeot palasi MM-tasolle vuonna 1999 206 WRC-mallin voimin, jossa on 2,0 -litrainen XU9JP4 moottori, jossa tehoja 300 hv ja vääntöä 535 Nm, kuljettajina Peugeot'lla toimivat muun muassa Marcus Grönholm ja Harri Rovanperä. Vuonna 2004 206 WRC mallin tilalle tuli pykälää isompi 307 CC WRC jossa on 2,0-litrainen XU7JP4-moottori jonka teho oli myös saatu irti myös 300 hv mutta vääntöä jopa 580 Nm. Kauden 2005 jälkeen Peugeot vetäytyi uudestaan rallin MM-sarjasta.


title: Peugeot autourheilussa

text: Peugeot'lla voitettiin Pariisi–Dakar -ralli neljästi vuosina 1987-1990. Ari Vatanen ajoi Peugeot'lla voittoon kolmesti (1987, 1989 ja 1990). Vuonna 1987 autona oli 205 T16. Peugeot 405 T16 GR -autolla voitto tuli vuosina 1988, 1989 ja 1990. 405 T16 GR oli keskimoottorinen nelivetoinen ralliauto joka perustui tekniikaltaan hyvin paljon 205 T16:n. Vuonna 1988 rallin voitti Peugeot'lla Juha Kankkunen.


title: Peugeot autourheilussa

text: Vatanen ajoi 405 T16 GR -autolla myös uuden ennätysajan vuonna 1988 Pikes Peakin mäennousukilpailussa.


title: Peugeot autourheilussa

text: Peugeot on osallistunut myös Le Mansin 24 tunnin ajoihin. Ensimmäinen Le Mans ajoihin suunniteltu Peugeot'n auto oli Peugeot 905, jolla ajettiin vuosina 1991-1992. 905:ssä oli 3,5 litran V10 DOHC moottori josta tehoa oli saatu puristettua 670 hevosvoimaa. Ensimmäisellä kaudella molemmat Peugeot-kuljettajat joutuivat lopettamaan kisan kesken, mutta vuonna 1992 Derek Warwickin ja vuonna 1993 Gary Brabhamin johtamat autokunnat ajoivat parannellulla versiolla 905:stä voittoon. Vuoden 1993 kisa oli myös siitä erikoinen että Peugeot otti kilpailussa kolmoisvoiton.


title: Peugeot autourheilussa

text: Vuonna 2007 Peugeot palasi Le Mansin ajoihin uudella Peugeot 908-mallilla. Peugeot onnistuikin voittamaan LMP1-sarjan.


title: Museoraitiovaunu

text: Museoraitiovaunu on raitiovaunu, joka on poistettu säännöllisestä linjaliikenteestä ja jota säilytetään sekä liikennöidään tarkoituksena säilyttää ja esitellä joukkoliikenteen historiaa.


title: Museoraitiovaunu

text: Raitiovaunuliikenteen säilyttäneissä kaupungeissa museoraitiovaunuilla usein liikennöidään kaupungin raitiotieverkolla. Paikkakunnilla ja alueilla, joilta raitiovaunuliikenne on lakkautettu tai vanhojen raitiovaunujen liikennöinti on teknisten muutosten takia mahdotonta, museoraitiovaunuille on voitu rakentaa museoraitiotie. Museoraitiotie toimii usein kokeiluna, jolla selvitetään raitiovaunuliikenteen palauttamista.


title: Museoraitiovaunu

text: Helsingissä yksityinen yhtiö Oy Stadin Ratikat Ab on järjestänyt elokuusta 2009 alkaen säännöllistä museoliikennettä entisöidyillä museovaunuilla sekä myös tilausliikennettä. Kaupungissa on myös raitioliikennemuseo. Turussa on säilynyt useita museoraitiovaunuja, ja kaupunkiin on ehdotettu museoraitiotietä välille Satama–Martinsilta–Kauppatori.


title: Museoraitiovaunu

text: Pohjoismaissa museoraitiovaunuilla liikennöidään Göteborgin, Norrköpingin ja Trondheimin normaalin liikenteen raitioteillä. Tukholmassa, Malmössä, Malmköpingissä, Bergenissä, Vinterbrossa Oslon eteläpuolella sekä Skjoldenæsholmissa Tanskassa on museoraitiotie. Useimmilla Euroopan raitioteillä on museoraitiovaunuja joilla liikennöidään tilauksesta tai säännöllisesti.


title: Museoraitiovaunu

text: Eniten museoraitioteitä on Yhdysvalloissa, koska siellä hyvin monista kaupungeista on lakkautettu raitiotiet. Lisäksi New Orleansin ja San Franciscon raitiotieliikenne perustuu museoraitiovaunuihin, jotka hoitavat suuren osan liikenteestä.


title: SAIC Motor

text: SAIC Motor Corporation Ltd (, lyhyesti SAIC Motor tai "SAIC", aiemmin "Shanghai Automotive Industry Corporation") on suuri kiinalainen autoteollisuuskonserni. Yhtiö suunnittelee ja valmistaa henkilö-, linja- ja kuorma-autoja ja autoteollisuuden osia, kuten moottoreita, vaihteistoja, voimansiirtojärjestelmiä, autojen sisäverhoiluja, koreja, alustoja ja sähköjärjestelmiä. SAIC Motorin liiketoimintoihin kuuluvat myös huoltotoiminta, autokauppa ja -rahoitus. Yhtiön kotipaikka on Shanghai. Yhtiön osake noteerataan Shanghain pörssissä.


title: SAIC Motor

text: Yhtiö myi yhteensä 5,62 miljoonaa autoa vuonna 2014 ja 5,902 miljoonaa vuonna 2015. Koska Kiinassa valmistettiin yhteensä 24,503 miljoonaa autoa (2015), oli maan suurimman autokonsernin SAIC Motorin osuus 24 % Kiinan autotuotannon kappalemäärästä. SAIC Motor tekee yhteistyötä usean eri muun autovalmistajan, kuten Volkswagenin, General Motorsin ja Ivecon kanssa. Kappalemääräisesti pääosa konsernin tuotannosta tehdään yhteisyrityksissä.


title: SAIC Motor

text: Maailman suurimpien yritysten Forbes Global 2000 -listan vuoden 2015 vertailussa SAIC Motor Corporation katsottiin useilla mittareilla arvioituna Kiinan 19. ja maailman 130. suurimmaksi julkisesti noteeratuksi yhtiöksi. Kiinan valtio on hallitseva osakkeenomistaja eli yhtiö on käytännössä kiinalainen valtionyhtiö.


title: SAIC Motor

text: Eri lähteet antavat yrityksen perustamisajankohdalle erilaisia vuosia erilaisista määrittelytavoista johtien. SAIC:in (lyhennys sanoista "Shanghai Automotive Industry Corporation") lähtökohdaksi voidaan katsoa vuonna 1955 perustettu "Shanghai Diesel Parts Manufacturing Company". Tämä yritys yhdistyi vuonna 1958 Shanghai Power Equipment Manufacturing Companyn kanssa, ja sai uudeksi nimekseen "Shanghai Power Machinery Manufacturing Company". Nimi vaihdettiin vuonna 1960 "Shanghai Agricultural Machinery Manufacturing Company"ksi ja vuonna 1969 "Shanghai Tractor & Automotive Industry Company"ksi.


title: SAIC Motor

text: Vasta vuonna 1990 nimi "Shanghai Automotive Industry Corporation" (SAIC) otettiin käyttöön. Tähän lisättiin sana Group vuonna 1995, ja yrityksen nimeksi tuli "Shanghai Automotive Industry (Group) Corporation". Yrityksen toiminnot organisoitiin uudelleen vuonna 2004 ja"Shanghai Automotive Co. Ltd" perustettiin. Vuonna 2007 yrityksen nimi vaihdettiin nykymuotoonsa "SAIC Motor Company Ltd."


title: SAIC Motor

text: SAIC Motorin omia tai yhteisyrityksen kautta käyttämiä automerkkejä ovat Bao Jun, Buick, Cadillac, Chervolet, Hong Yan, Iveco, Lu ling, Maxus, MG, Roewe, Skoda, Sunwin, Volkswagen ja Yue Jin.


title: SAIC Motor

text: SAIC:in merkit


title: SAIC Motor

text: SAIC:in yhteisyritykset


title: SAIC Motor

text: Muita SAIC:in omistamia autoyrityksiä


title: Vartiuksen rata

text: Vartiuksen rata tarkoittaa Suomen rataverkon osuutta Paltamon kunnassa sijaitsevalta Kontiomäen asemalta Suomen ja Venäjän rajalle Vartiuksen raja-asemalle. Rataosa valmistui 1976. Joskus rataosaa kutsutaan myös "Kostamusradaksi", sillä sen kautta kulkee Kostamuksesta saapuva tavaraliikenne. Rataosalla on vain tavaraliikennettä.


title: Vartiuksen rata

text: Rataosalle tyypillisiä ovat vaativat nousut sekä korkeat ratapenkereet: mm. Vartiuksen länsipuolella ratapenkereen harja on lähes puidenlatvojen tasalla. Rataosalla on myös raskaille junille erittäin vaativa pitkä Härmänmäen nousu, jossa jopa 5 400 tonnin malmipellettijunat etenevät vain hieman kävelyvauhtia nopeammin. Nousu on ollut rautatieharrastajien suosima valokuvauskohde.


title: Vartiuksen rata

text: Rautatieliikenteen ohjaus Vartiuksen radalla hoidetaan kaukokäytöllä Oulusta. Kansainvälisen yhdysliikenteen vaatiman työn vuoksi Vartiuksen asemalle kuitenkin jää miehitys.


title: Vartiuksen rata

text: Jännite ajolankoihin kytkettiin 1. lokakuuta 2006 ja sähköveturivetoinen koeliikenne alkoi 1. marraskuuta 2006. Rataosan sähköistys otettiin kaupallisen liikenteen käyttöön 1. joulukuuta 2006.


title: Vartiuksen rata

text: Vuonna 2006 radan liikennemäärä oli 3 850 tuhatta tonnia, joka oli kokonaisuudessaan länteen suuntautuvaa liikennettä. Rata hiljeni merkittävästi helmikuun lopussa 2007, kun Raahen Rautaruukki lopetti rautamalmipellettien ostamisen Venäjältä. Liikenne alkoi uudelleen toukokuussa 2008, kun Vartiuksen kautta Kokkolan Ykspihlajaan kulkevat malmin kauttakulkukuljetukset jatkuivat.


title: Vartiuksen rata

text: Kontiomäen ohitusraide otettiin käyttöön 23. toukokuuta 1995. Sen kautta Vartiuksesta tuleva liikenne voidaan ohjata suuntaa vaihtamatta Oulun suuntaan. Ennen ohitusraiteen rakentamista veturit oli ajettava junarungon päästä toiseen Kontiomäen ratapihalla.


title: Pandemia

text: Pandemia tarkoittaa maailmanlaajuisesti levinnyttä epidemiaa. Sana tulee kreikan sanoista "pan" ’kaikki’ ja "demos" ’ihmiset’.


title: Pandemia

text: Tauti ei välttämättä ole pandemia, vaikka siihen kuolisi paljon ihmisiä. Esimerkiksi syöpiin on menehtynyt erittäin paljon ihmisiä, mutta niitä ei katsota pandemiaksi, koska syöpä ei ole tarttuvaa paitsi poikkeustapauksissa (kts. klonaalisesti tarttuva syöpä). Toisaalta tartuntatautikaan ei välttämättä ole pandemia, ellei se ole levinnyt laajalle alueelle.


title: Pandemia

text: Maailman terveysjärjestön mukaan pandemia voi syntyä, kun kolme ehtoa täyttyy:


title: Pandemia

text: Pandemioita ovat olleet esimerkiksi musta surma, kolera ja espanjantauti.


title: Pandemia

text: Lintuinfluenssan pelättiin laajenevan pandemiaksi. Tämä olisi kuitenkin edellyttänyt viruksen muuntumista ilmateitse ihmisestä toiseen tarttuvaksi, eikä varmistettuja ihmisestä toiseen tapahtuneita tartuntoja raportoitu. Meksikossa keväällä 2009 havaitun lintuinfluenssan muunnoksen, sikainfluenssan, julisti pandemiaksi 11. kesäkuuta 2009 WHO.


title: Pandemia

text: Maailman terveysjärjestö WHO käyttää kuusipykäläistä asteikkoa arvioidessaan eläinperäisten virustautien pandemiariskiä.


title: Cirkör

text: Circus Cirkör on ruotsalainen uuden sirkuksen ryhmä. Perustettu Tukholmassa vuonna 1995.


title: Cirkör

text: Cirkörin tekemiä/tuottamia esityksiä ovat mm. Trix ja 99%unknown.


title: Cirkör

text: Suomessa Cirkör on esiintynyt useasti Kaapelitehtaalla Helsingissä. Cirkör esiintyi myös Tampereen Teatterikesässä 2009 esityksellä Inside Out.


title: Cirkör

text: Ryhmä on myös vahvasti mukana Subörb festivaalin tuottamisessa. (Subörb on katu-, taide- sekä sirkusfestivaali Albyssa Ruotsissa)


title: Porfyria

text: Porfyria on sairaus, joka aiheutuu hemin valmistuksessa tarvittavan entsyymin toimintahäiriöstä. Elimistöön kertyy tällöin porfyriini-nimistä yhdistettä, joka toimii hemin esiasteena. Tautimuodot voidaan luokitella akuutteihin porfyrioihin (akuutti intermittoiva porfyria ja porfyria variegata) sekä ihoporfyrioihin (porphyria cutanea tarda ja erytropoieettinen protoporfyria). Porfyriat ovat harvinaisia sairauksia, ja suurin osa niistä on perinnöllisiä.


title: Porfyria

text: Porfyrian oireita ovat muun muassa ihon herkkyys auringonvalolle ja erilaiset kohtaukset. Taudille on luonteenomaista anemia, ja tautia sairastavan virtsa on toisinaan purppuranpunaista.


title: Porfyria

text: 1800-luvulla porfyria tunnettiin myös nimillä Dracula-tauti ja vampyyri-tauti, koska sillä uskottiin olevan yhteyttä vampyyrimyytteihin. Nykyisin oletetaan, että Englannin kuningas Yrjö III, jonka aikanaan uskottiin olleen mielisairas, sairastikin porfyriaa. Tätä kuvataan vuoden 1994 elokuvassa "Hullu kuningas" ("The Madness of King George") (pääosassa Nigel Hawthorne).


title: Eero Lankia

text: Eero Uolevi Lankia (s. 8. joulukuuta 1951 Joutsa) on kirkkonummelainen agrologi ja Suomen keskustan poliitikko. Hän oli kansanedustaja vuosina 2003–2007 ja puoluesihteeri. Hänet valittiin väliaikaiseksi puoluesihteeriksi puoluejohdon aloitteesta, mutta hankki järjestökokemuksellaan melko nopeasti kannatuksen myös pysyvälle puoluesihteeriydelle. Lankian kokemus liittyy lähes kokonaan puoluejärjestöön.


title: Eero Lankia

text: Aikaisemmin puolueen sisäisessä jaossa hänet tunnettiin lähinnä Paavo Väyrystä kannattavana reaalipoliitikkona. Erityisesti Anneli Jäätteenmäen eroon johtaneessa tilanteessa ja Irak-gaten kysymyksessä puoluesihteeri Eero Lankia ja Keskustan eduskuntaryhmän puheenjohtaja Timo Kalli ylläpitivät kriittisimpinä hetkinä yhteistyötä SDP:hen. Tässä mielessä vankan puoluepätevyyden hankkinut järjestömies on ollut vakauttava tekijä.


title: Eero Lankia

text: Huhtikuussa 2007 Lankia ilmoitti hakevansa Kiimingin kunnanjohtajaksi. Hän kuitenkin peruutti hakemuksensa perhesyihin vedoten. Huhtikuun lopussa hänet valittiin Työeläkevakuuttajat Telan johtajaksi.


title: Eero Lankia

text: Eero Lankian puoliso on Outokummun kaupunginhallituksen puheenjohtajanakin toiminut, lääkäri Marjut Frantsi-Lankia. Heillä on kaksi yhteistä lasta Joose (s. 2000) ja Venla (s. 2004), ja lisäksi Lankialla on edellisestä avioliitostaan kaksi lasta: Tanja (s. 1991) ja Timo (s. 1994).


title: Tapulikaupunki (Helsinki)

text: Tapulikaupunki () on Puistolan peruspiiriin kuuluva osa-alue Koillis-Helsingissä.


title: Tapulikaupunki (Helsinki)

text: Tapulikaupunki sijaitsee pääradan länsipuolella ja kuuluu pääosin Suutarilan kaupunginosaan. Radan itäpuolella on Puistola, joka kuuluu Suurmetsän kaupunginosaan. Etelässä Tapanilankaari erottaa Tapulikaupungin Tapanilasta. Lännessä sijaitsee Siltamäen alue. Keravanjoki toimii luonnollisena rajana pohjoisessa Vantaan Tikkurilan suuntaan.


title: Tapulikaupunki (Helsinki)

text: Kaupunginosajako ei täysin vastaa osa-aluejakoa: etelässä osa Tapulikaupungista Tapanilankaaren varrella kuuluu Tapaninkylän kaupunginosaan.


title: Tapulikaupunki (Helsinki)

text: Tapulikaupungin osa-alueella asuu noin 8 600 asukasta (2005), työpaikkoja alueella on noin 1 400 (2004). Tapulikaupungissa on kerros-, rivi- ja omakotitaloja. Tapulikaupungin lähin aluekeskus Helsingin puolella on Malmi, mutta asukkaat käyttävät aktiivisesti myös Tikkurilan palvelutarjontaa.


title: Tapulikaupunki (Helsinki)

text: Tapulikaupunki on rakennettu vuoden 1975 jälkeen.


title: Tapulikaupunki (Helsinki)

text: Suurin osa taloista on nelikerroksisia. Kerrostalokortteleiden välissä on rivitaloja, julkisivut ovat punaista pientä laattaa. Länsiosa on rakennettu 1970-luvun jälkeen. Aseman pohjoispuolella on lisää täydennysrakentamista. Nämä 7-kerroksiset talot valmistuivat vuonna 2000.


title: Tapulikaupunki (Helsinki)

text: Tapulikaupunki oli alun perin "Maatalouden tutkimuskeskuksen" sikatalouskoeaseman aluetta, joka aloitti toimintansa vuonna 1925. Koeasema siirrettiin Hyvinkäälle 1960-luvun lopussa ja tällöin tasaiselle savipellolle alettiin etsiä uutta käyttöä.


title: Tapulikaupunki (Helsinki)

text: Puistolan asemanseudun uusi kerrostaloalue sai alkunsa, kun 1970-luvun alussa pelloille alettiin kaavoittaa korkeista betonielementtikerrostaloista koostuvia taloryhmiä. Uuden kaupunkisuunnitellullisen periaatteen hengessä taloyhtiöiden autopaikat sijoitettiin erilleen taloista laajoille kentille. Tällaisella suunnittelulla tavoiteltiin tiivitä autoilta rauhoitettuja pihoja. Lähiön rakentamisen yhteydessä Puistolan rautatieasema uudistettiin rakentamalla uusi asemarakennus sekä rautatien alikulkutunneli vuonna 1978. Vuonna 1995 uuden pääradan lähiliikenneradan rakentamisen yhteydessä asema remontoitiin viihtyisämmäksi ja siitä tehtiin kylmäasema poistaen ovet ja liukuportaat, jonka jälkeen aseman epäviihtyisyys väheni. Asematunneliin asennetut kamerat vähensivät selvästi häiriöitä tunnelissa.


title: Tapulikaupunki (Helsinki)

text: Tapulikaupunkia kutsuttiin rakentamisen jälkeisinä vuosina Puistolan asemanseudun kerrostaloalueeksi. Alueen itä- ja pohjoisreunalle oli rakennettu Tapulikaupungintie, jonka nimeä asukkaat alkoivat käyttää koko alueen nimenä. 1970-luvun lopulla tapulikaupunkilaisten itse jo pitkään käyttämä nimi vakiintui ja lopuksi virallistettiin.


title: Tapulikaupunki (Helsinki)

text: Suurin osa Tapulikaupungin rakennuskannasta on peräisin 1970-luvulta ja 1980-luvun alusta. 1990-luvulla Maatullinkujan länsipäähän urheilukentän läheisyyteen rakennettiin uusia rivi- ja kerrostaloja. 2000-luvulla rakennettiin rautatieaseman länsipuolelle vanhalle pellolle moderneja kerrostaloja, jotka seurailevat radan reunaa Puistolaan johtavan Suuntimotien alikulkutunnelin kohdalle saakka.


title: Tapulikaupunki (Helsinki)

text: Palveluita Tapulikaupungissa oli etenkin 1990-luvun alun lamaan saakka runsaasti. Oli neljä lähikauppaa, K-kauppa, T-kauppa, Sesto ja Elanto. K-kauppa on säilynyt kauppiaan vaihdoksesta huolimatta, laman aikaan lopetetun T-kaupan tilalle on muuttanut Posti, 1990-luvun puolivälissä lakkautetun Elannon tilalle on tullut kuntosali ja Sesto on vaihtanut nimensä Valintataloksi. K-ruokakauppojen ketjutuksen yhteydessä Tapulikaupungin K-kaupasta tuli 1990-luvulla K-Market Tapuli. Tapulikaupungissa toimi mm. lelu- ja askartelukauppa, kirpputori ja halpamyymälä. Lelu- ja askartelukaupan sekä kirpputorin tilalle on tullut kauneussalonki, halpamyymälä on vaihtunut kapakkaan. R-kioski, apteekki, kolme pizzeriaa ja kirjasto toimivat edelleen, kuten myös alueen lukuisat muut kapakat. Terveysasema on toiminnassa ja sen talossa toimii myös iltaisin auki oleva grilli. Asunnonvälitystoimistoja Tapulin alueella löytyy yksi, Kiinteistömaailman asunnonvälityspiste ja uutena kauneuspalveluna on avattu kynsistudio HeavenlyNails. Nuorisotalo Kertsi on toiminut alueella vuoden 1986 helmikuusta. Avajaistilaisuuden avauslaulun "Kaihon kultamaa" lauloi lupaava nuorisotähti Kaija Koo. Sosiaalitoimisto toimi alueella 2000-luvun alkuun saakka Seston talossa, tämän jälkeen tilalle tuli kaupungin hammashoitola.


title: Tapulikaupunki (Helsinki)

text: Tapulikaupungin asukaskanta on yhä enenevässä määrin eläköitynyt, josta on seurannut lasten määrän väheneminen alueella. Alueen ensimmäinen, 1970-luvulla valmistunut päiväkoti Pippuri purettiin vuoden 2005 lopulla. Tulevan maankäytön tiivistämisen yhteydessä entiselle päiväkodin tontille rakennetaan asuintaloja. Lisäksi tutkitaan rakentamismahdollisuuksia Tikkuritien ja Tapulikaupungintien risteykseen.


title: Tapulikaupunki (Helsinki)

text: Helsingin koilliset esikaupungit käsittävä MaTaPuPu-yleiskaava hyväksyttiin vuonna 1972. Yhtä aikaa yleiskaavan kanssa laadittiin kaavarunko Puistolan aseman seudulle. Asema ympäristössä oli vanhaa pientaloasutusta, mutta länsiosan suurelle peltoaukealle suunniteltiin Tapulikaupungin kerrostaloalue. Aluerakentamissopimus allekirjoitettiin Palkkiyhtymän ja Polar-rakennuksen kanssa.


title: Tapulikaupunki (Helsinki)

text: Ensimmäiset asukkaat muuttivat keväällä 1975. Kasvuvauhti oli kiivasta ensimmäisten vuosien aikana ja viiden vuoden päästä alueella asui 6400 asukasta. Palvelut eivät lisääntyneet väestönkasvun mukana: alueella oli vain yksi kauppa (T-kauppa) ja julkiset palvelut olivat puutteelliset. Palvelut löytyivät rautatien toiselta puolelta Puistolantorilta, missä sijaitsi myös Elannon myymälä. Toinen lähialueen Elanto oli pikamyymälä Puistolan vanhan rautatieaseman läheisyydessä Arttolantiellä. Tapulikaupungin asukkaille se oli kuitenkin auttamattomasti syrjässä ja pikamyymälä suljettiin 1978.


title: Tapulikaupunki (Helsinki)

text: Tapulikaupungin palvelutaso parantui 1980-luvun alussa, kun terveyskeskus ja monitoimitalo valmistuivat. Molemmissa rakennuksissa oli varattu tilaa liikeyrityksille. Samoihin aikoihin avattiin Mestari-Elanto uuden rautatieaseman läheisyyteen, Palokuja 4:ään. Tapulikaupunkiin ei rakennettu omaa ostoskeskusta, vaikka palvelut keskitettiin rautatieaseman läheisyyteen. Kaupat ja julkiset palvelut sijoittuivat kolmen rinnakkaisen aukion - Ajurinaukion, Maatullinaukion ja Tapuliaukion - varsille. Tämän alueen ulkopuolella ei liikehuoneistoja juuri ollut.


title: Tapulikaupunki (Helsinki)

text: Julkiset palvelut säilyivät Tapulikaupungissa hyvällä tasolla, mutta ongelmana oli yksityisten palvelujen supistuminen 1990-luvun laman aikana. Pankkien konttorit (Yhdyspankki, Osuuspankki) lopettivat kokonaan toimintansa ja kauppojen määrä väheni. Mestari-Elanto sulki ovensa 1994, kun Elanto supisti radikaalisti myymäläverkkoaan. Kun myös Puistolantorin Elanto oli lakkautettu vuoden 1988 tuhopolton jälkeen, ei tapulikaupunkilaisilla enää ollut Elannon myymälää kävelymatkan etäisyydellä.


title: Tapulikaupunki (Helsinki)

text: Tapulikaupunkia suunniteltaessa siitä päätettiin tehdä 1970-luvun lähiöiden tapaan vehreä ja kohtuullisen tiheästi rakennettu asuinalue, jossa kaupunkirakenteellisesti suositaan kävelyä, pyöräilyä ja joukkoliikennettä.


title: Tapulikaupunki (Helsinki)

text: Tapulikaupungin laitamilla on myös urheilukenttä ja pururata joissa ihmiset voivat käydä urheilemassa. Talvella pururadan päälle tehdään hiihtolatu.


title: Tapulikaupunki (Helsinki)

text: Tapulikaupungin keskustassa on suuri autoliikenteeltä rauhoitettu alue, jossa on eri kokoisia kävelykatuja, joita reunustavat kerros- ja rivitalot, pienet puistot ja lasten leikkipaikat. Tapulikaupungin kaltainen tiivismatala kaupunkirakenne ja suuri lähipalvelujen kirjo ovat lapsiperheiden mieleen.


title: Tapulikaupunki (Helsinki)

text: Alueella yksityisauton tarve on vähäinen lyhyiden etäisyyksien, kattavien lähipalvelujen ja toimivan joukkoliikenteen ansiosta. Joukkoliikenne onkin Tapulikaupungissa erinomainen vaihtoehto autolle, sillä kaupunginosa on alueensa joukkoliikenteen solmukohta ja yhteyksiä muualle Koillis-Helsinkiin, Helsingin keskustaan sekä Vantaan ja Keravan suuntaan on tiheästi. Juna vieläpä on useimmiten henkilöautoa nopeampi kulkutapa, etenkin nopeiden junavuorojen ansiosta.


title: Tapulikaupunki (Helsinki)

text: Alueen pohjoisosan läpi kulkevan pääkaupunkiseudun ohitustien Kehä III:n johdosta myös henkilöautoyhteydet alueella ovat sujuvia kaikkiin ilmansuuntiin.


title: Tapulikaupunki (Helsinki)

text: Tapulipäivää vietetään perinteisesti kesäkuun ensimmäisellä tai toisella viikolla. Vuoden 2011 Tapulipäivässä esiintyi mm. SMC Lähiörotat: Juno ja Avionin prinssi sekä Underground Attack.


title: Tapulikaupunki (Helsinki)

text: Harri Saksala teki 1981 kappaleen Tapulikaupunkiin, joka on albumilla Tänä Yönä.Alueella toimii urheiluseura Puistolan Pyry ry (karatea, kuntolentopalloa, satujumppaa, kuntoliikuntaa, hiihtoa, yleisurheilua ja pöytätennistä). Tapulikaupungissa sijaitsee muun muassa palloiluhalli, kuntosali ja itsepuolustuslaji-/kuntoilusali, ja Maatullin ala-asteen vuonna 2010 remontoitu sali on iltaisin eri organisaatioiden liikuntakäytössä.


title: Tapulikaupunki (Helsinki)

text: Tapulikaupungin liikenneyhteydet ovat hyvät kaikilla mahdollisilla kulkutavoilla. Rautatieasemalta kulkee Helsingin keskustaan junia ruuhka-aikaan 5 minuutin välein, bussiyhteyksiä on tiheästi moniin suuntiin, henkilöautoilun sujuva pääväylä Kehä III on vieressä ja Helsinki-Vantaan lentoasemalle on 8 minuutin matka henkilöautolla. Näiden lisäksi Tapulikaupungissa on autoilta rauhoitettu kattava pyörätieverkosto, jota pitkin pääsee ajamaan parhaimmillaan 2 km matkoja ylittämättä yhtään tai juuri yhtään autotietä.


title: Pesiökylä

text: Pesiökylä on kylä ja rautatieasema Suomussalmen kunnassa, noin 18 kilometriä kuntakeskuksesta länteen Pesiöjärven lounaispuolella.


title: Pesiökylä

text: Ämmänsaaren radan Pesiökylän rautatieasemalta haarautuvat radat Ämmänsaareen ja Taivalkoskelle. Rataosuudella Pesiökylä–Taivalkoski kunnossapito on lopetettu vuonna 2004, ja rataosa lakkautettiin elokuussa 2004 liikennekelvottomana.


title: Pesiökylä

text: Pesiökylässä sijaitsi myös Hyrynsalmen–Kuusamon kenttäradan asema, jonka saksalaiset rakennuttivat jatkosodan aikana vankityövoimalla. Kenttäradan raideleveys oli Suomen rataverkkoa kapeampi.


title: Pesiökylä

text: Sodan jälkeen kapearaiteinen kenttärata muutettiin osin vankityövoimalla yleisen raideleveyden mukaiseksi. Rataa käytettiin 1950-luvulta alkaen sekä henkilö- että tavaraliikenteeseen. Lättähattuliikenne Kontiomäen ja Taivalkosken välillä lakkasi 1982 ja tämän jälkeen rata Taivalkoskelle toimi vielä puutavarakuljetuksiin.


title: Pesiökylä

text:
Pesiökylän asutus on hajaantunut laajalle alueelle. Aseman lähellä sijaitsee kauppiaskoti Pesiönlinna, jota kauppias Venja Niemen
perhe asusti jo ennen sotia. Nykyisin Pesiönlinna on kesäaikaan museo- ja näyttelykäytössä ja sen käytöstä vastaa kauppiaan tytär Marja Niemi. Pesiönlinnan esineistö kertoo aikansa elämästä ja muun muassa Ilmari Kiannon monista vierailuista. Pääosa kylän taloista sijaitsee järven luoteispuolelle kiertävän tien varressa.


title: Pesiökylä

text: Koulun läheisyydessä on hautasaari, jonne kylän asukkaita on menneinä vuosisatoina haudattu. Pesiöllä on europarlamentaarikko Merja Kyllösen koti.


title: Pesiökylä

text:
Pesiön koululaiset kävivät Pesiön ja Laajan yhteistä Laajan koulua 1923-1938. Pesiön oma kansakoulu perustettiin 1938, ja opettajana toimi Ilmi Kauppinen. Koulutilat vuokrattiin Pesiön talosta Jooseppi Juntuselta ja asuntolatiloina toimi Lauri Juntusen pirtti. Oppilaita kouluun tuli 41. Toinen opettajan virka saatiin syksyllä 1939. Oppilaspaineen purkamiseksi valtuusto päätti siirtää osan Pesiön koulun oppilaista Piispajärvelle. Lapsia ei sinne voitu siirtää ilman vanhempien tahtoa. Oppilaat jäivät Pesiölle. Lähestyvä ratatyömaa tuli lisäämään paineita Pesiön suunnalla. Vuonna 1940 oppilasmäärä kasvoi 64:ään ja asuntolaan majoitettiin 42 oppilasta. Sota keskeytti toiminnan sekä koulussa että asuntolassa.
Uusi koulutalo valmistui Pesiön Kopionniemeen vuonna 1949, oppilaita oli 82 ja opettajia kolme. Uusi koulu antoi tilat myös asuntolalle. Oppilasmäärä saavutti huippunsa vuonna 1964, jolloin koulussa oli 92 oppilasta. Kuljetusten lisääntyminen vaikutti asuntolan olemassaoloon ja se suljettiin vuonna 1963. Peruskouluun tultaessa Pesiön koulussa oli 51 oppilasta ja opettajia kolme. Vuonna 1995 oppilaita oli 51 ja opettajia kolme. Koulun opettajina ovat toimineet viime vuosikymmeninä muun muassa Niilo Väisänen, Pasi Vahtera, Sirkka ja Elias Löhönen sekä Kari Ikonen. Loppuvaiheessa koulun johtajana toiminut hämeenlinnalaislähtöinen Ikonen oli 1970-luvulla kiertävänä englannin kielen opettajana.


title: Pesiökylä

text: Pesiöjärven ja viereisen Pienen Pesiöjärven rannoilla on melko runsasta mökkiasutusta. Pesiöjärven vedet laskevat Pesiöjokea pitkin Kiantajärven Pesiönlahteen. Pesiöllä toimii mökkimatkailuyrittäjiä. Pesiökylän harjumaisemissa mutkittelee retkeilypolku. Ämmänsaaresta Pesiönjärven maisemiin on ainakin 1980-luvulla hiihdetty ns. Joosepin hiihtoa.


title: Burman kieli

text: Burma on sinotiibetiläinen kieli, jota puhutaan Myanmarissa. Kielellä on noin 32 000 000 äidinkielistä puhujaa. Kieltä kirjoitetaan burmalaisilla aakkosilla. Sillä on virallisen kielen asema Myanmarissa. Vaikka valtion nimi on nykyään Myanmar, kielestä käytetään useimmiten nimeä "burma".


title: Burman kieli

text: Burman kielellä on useita murteita. Yleisin murre on yangonin murre. Muita murteita ovat muun muassa yaw, danu ja palaw. Kaikkien murteiden puhujat ymmärtävät toisiaan.


title: Burman kieli

text: Burman kielen sanajärjestys on subjekti-objekti-verbi. Ainoa poikkeus on verbi "ya/ga" ("olla"), joka tulee suoraan subjektin jälkeen.


title: Burman kieli

text: Burmassa adjektiivi tulee useimmiten ennen substantiivia. Superlatiivi muodostetaan etuliitteellä "a" ja jälkiliitteellä "zonh".


title: Burman kieli

text: Burman kielen verbit eivät koskaan taivu.


title: Burman kieli

text: Burman kielessä substantiiveilla ei ole sukua. Monikko muodostetaan laittamalla substantiivin yhteyteen joitakin määrää ilmaisevia sanoja.


title: Burman kieli

text: Suuri osa burman kielen sanastosta tulee paalin kielestä. Burmaan on tullut useita englanninkielisiä lainasanoja 1800-luvulta lähtien. Lähes kaikki burmankieliset sanat päättyvät vokaaliin.


title: George Burdi

text: George Burdi eli George Eric Hawthorne (s. 1970) on kanadalainen muusikko.


title: George Burdi

text: 18-vuotiaana Burdista tuli aktiivinen valkoihoisten etuasemaa ajavan aatesuuntauksen kannattaja, ja jo 21-vuotiaana hän oli Church of the Creator -liikkeen Kanadan osaston johtaja. Esiintyen pseudonyymillä ”Reverend (Pastori) George Eric Hawthorne” hän perusti RaHoWa-yhtyeen vuonna 1989. Yhtyeen nimi juontuu sanoista ”Racial Holy War” ja siitä tuli 1990-luvun merkittävin ns. White Power -musiikkia soittava kokoonpano.


title: George Burdi

text: Burdi toimi perustajana ja johtajana Resistance Records -levy-yhtiössä.


title: George Burdi

text: Vuonna 1995 Burdi tuomittiin pahoinpitelystä 12 kuukauden vankeuteen hänen potkaistuaan kansallissosialismia vastustanutta aktivistia kasvoihin RaHoWan konsertin jälkeisessä mellakassa Ottawassa 1993.


title: George Burdi

text: Vuonna 1997 poliisi ratsasi Burdin kodin ja Resistance Recordsin toimiston. Häntä syytettiin ”tietoisesta vihamielisyyden edistämisestä”.


title: George Burdi

text: Vuonna 2001 Burdi myi Resistance Recordsin National Alliancelle ja jätti White Power -suuntauksen.


title: George Burdi

text: Nykyään Burdi toimii muusikkona monietnisessä Novacosm-yhtyeessä ja kannattaa itämaista henkisyyttä korostavaa ideologiaa.


title: Ahmed Ahne

text: Ahmed Ahne ("Iznogoud") on sarjakuvahahmo, joka haluaa kalifiksi kalifin paikalle. Hahmon keksi René Goscinny (1926–1977) ja sarjan piirtäjänä toimi alusta alkaen Jean Tabary (1930–2011), joka Goscinnyn kuoleman jälkeen vastasi myös käsikirjoituksista. Tabaryn mentyä eläkkeelle hänen poikansa Nicolas Tabary (1966–) jatkoi sarjan piirtämistä.


title: Ahmed Ahne

text: Ensimmäinen Ahmed Ahne -albumi "Le Grandvizir Iznogoud" julkaistiin 1966 (Suomessa "Suurvisiiri Ahmed Ahne", 1971). Vuonna 2012 julkaistiin Ranskassa sarjan 29. albumi(Iznogoud: President).


title: Ahmed Ahne

text: Ahmed Ahneesta on tehty myös englanniksi puhuttu animaatiosarja, joka on esitetty Suomessakin. Lisäksi vuonna 2005 sarjakuvan pohjalta ilmestyi elokuva , joka ei tiettävästi ole ilmestynyt Suomessa.


title: Ahmed Ahne

text: Sarjakuvan tapahtumat sijoittuvat Bagdadiin, jota hallitsee kalifi Harun El Pullah. Hänet kuvataan lempeäksi, mutta yksinkertaiseksi hallitsijaksi, jonka hänen suurvisiirinsä Ahmed Ahne yrittää keinolla millä hyvänsä nujertaa. Kolmas päähenkilö on Ahmed Ahneen miespuolinen palvelija Saunabad. Sarjakuvassa annetaan ymmärtää, että Harun El Pullah ei tiedä suurvisiirin juonista tätä vastaan: hän tottelee tätä lähes aina ja myös puhuttelee tätä nimellä ”Kelpo Ahmed Ahne”. Ahmed Ahneen juonet eivät ole koskaan toimineet tai vaihtoehtoisesti ne kääntyvät lopulta häntä itseään vastaan.


title: Ahmed Ahne

text: Goscinnyn käsikirjoittamat Ahmed Ahne tarinat olivat lyhyitä ja useista tarinoista koostettiin yksi albumi. Tabaryn käsikirjoittamista tarinoista jotkin ovat yltäneet yksittäisinä albumimittaan.


title: Ahmed Ahne

text: Suomi on lähes ainoa kieli, jossa Ahmed Ahneen nimi on käännetty: melkein kaikissa muissa kielissä hahmon ja sarjakuvan nimi on alkuperäinen Iznogoud (äännetään kuten englannin "is no-good" = on kelvoton), enintään kirjoitusasu vaihtelee.


title: Ahmed Ahne

text: Käsikirjoitus René Goscinny, piirrokset Jean Tabary:Käsikirjoitus ja piirrokset Jean Tabary:


title: Hohhot

text: Hohhot (; ) on Kiinassa sijaitsevan Sisä-Mongolian autonomisen alueen pääkaupunki. Sen nimi kirjoitetaan joskus myös Huhehot. Nimi tarkoittaa mongolin kielellä "sinistä kaupunkia". Hohhot perustettiin 1500-luvulla ja se valittiin Sisä-Mongolian pääkaupungiksi vuonna 1954. Tämä 2,867 miljoonan asukkaan (2010) prefektuuritason kaupunki sijaitsee noin 410 kilometriä Pekingistä länteen.


title: Hohhot

text: Hohhot perustettiin vuonna 1577 ja se oli alun perin vain yksi useista Altan-kaanin Tümedin tasangolle perustamista pienistä kaupungeista. Altan-kaani ja hänen seuraajansa rakennuttivat kaupunkiin useita temppeleitä ja pienen linnoituksen pohjoiseen kaupungin rakennetusta alueesta. Linnoitus ja temppelit muodostivat Hohhotin vanhankaupungin eli Yuquanin kaupunginosan. Linnoituksen ulkopuolelle asettui hui-kiinalaisia kauppiaita ja vuonna 1693 he rakennuttivat itselleen moskeijan muodostaen hui-kiinalaisten kaupunginosan. 1700- ja 1800-luvuilla Hohhot oli Ulko-Mongoliaan suuntautuvan karavaanikaupan keskus. Vuosien 1735 ja 1739 välillä Qing-dynastia rakennutti kaupungista noin kolme kilometriä koilliseen suuren varuskuntakaupungin nimeltä Suiyuan. Kaupungit yhdistettiin vuonna 1913 nimellä Guisui.


title: Hohhot

text: Vaikka alun perin kaupungille tärkeä karavaanikauppa lopulta näivettyikin, kaupungista tuli Suiyuan-nimisen osia eteläisestä Sisä-Mongoliasta käsittäneen alueen ja sittemmin provinssin keskus. 1921 ja 1922 kaupunkiin tulivat rautatiet, sähkö- ja puhelinyhteydet. Nykyisen nimensä kaupunki sai virallisesti Japanin miehitettyä alueen vuonna 1937. Kaupunki toimi Demchugdongrubin hallitseman japanilaisen Sisä-Mongolian nukkehallinnon pääkaupunkina. Japanin hävittyä sodan ja Kiinan kommunistien otettua vallan kaupunki tunnettiin jälleen nimellä Guisui ja provinssi nimellä Suiyuan. Suiyuan liitettiin vastaperustettuun Sisä-Mongolian autonomiseen alueeseen vuonna 1954 ja kaupungin nimi muutettiin jälleen Hohhotiksi 25. huhtikuuta sen tullessa alueen pääkaupungiksi.


title: Hohhot

text: Hohhot on Sisä-Mongolian kolmanneksi suurin talousalue Baotoun ja Ordosin jälkeen. Vuonna 2012 Hohhotin bruttokansantuote oli 247,56 miljardia renminbiä, eli noin 15 % Sisä-Mongolian koko bruttokansantuotteesta. Kuusi Hohhotin suurinta teollisuusalaa ovat meijerit, sähköntuotanto, sähkötekniikka, lääketeollisuus, kemiallinen metallurgia ja koneteollisuus. Hohhotia kotipaikkanaan pitävä Yili Group on Kiinan suurin maitotuotteiden valmistaja ja China Mengniu Dairy toiseksi suurin samalla alalla.


title: Hohhot

text: Piirikuntatasolla Hohhot jaetaan yhdeksään osaan seuraavasti:Suurin osa Hohhotin asukkaista on han-kiinalaisia. Mongolit ovat vähemmistö, ja muita vähemmistöjä ovat esimerkiksi hui-kiinalaiset ja mantšut. Vuonna 1990 Hohhotissa oli yhteensä 1 441 641 asukasta ja heistä 132 659 oli mongoleja. Hohhot on Sisä-Mongolian koulutuksen ja terveydenhuollon keskus. Alueen ylemmistä oppilaitoksista 80 % sijaitsee Hohhotissa.


title: White Power

text: Fraasilla ”White power” (”valkoinen valta”) viitataan valkoihoisten valta-aseman edistämiseen. Sen toi esille George Lincoln Rockwell vastineeksi termille ”Black Power”. Nykyään sitä käyttävät tunnuslauseenaan useat rasistiset ryhmittymät, kuten uusnatsit.


title: Valmet Automotive

text: Valmet Automotive (entinen "Saab-Valmet") on autoteollisuuden palveluja tarjoava teknologia-alan konserni. Yritys omistaa Suomen ainoan henkilöautoja valmistavan tehtaan Uudessakaupungissa. Yhtiö panostaa autonvalmistuksen lisäksi suunnittelupalveluihin Suomessa ja Saksassa, yrityksellä on toimipaikkoja myös Puolassa ja Espanjassa. Yritys on perustettu 1968. Autonvalmistuksessa se on erikoistunut korkean arvoluokan autoihin sekä sähköajoneuvoihin.Videoiden katsominen vaatii Flash -playerin. Nyt U:gissa alkoi jo toisen sähköauton tuotanto, viitattu 10.12.2009 Tehtaalla on noin 4500 työntekijää. Toimitusjohtaja on Olaf Bongwald 2018 alkaen.


title: Valmet Automotive

text: Amerikkalaisen J. D. Power -laaturaportin mukaan Valmet Automotive on Euroopan kolmanneksi laadukkain autotehdas 2006. Raportti koski uusia Porsche Boxster ja Cayman S -malleja, menestys jatkui 2007. Uudenkaupungin tehdas on Suomen suurin teollisuusrobottien keskittymä yli 600 robotillaan.


title: Valmet Automotive

text: Valmet Automotive valmistaa ja suunnittelee autoja. Yrityksen liiketoimintalinjat ovat suunnittelu- ja valmistuspalvelut sekä kinemaattiset ratkaisut, kuten avoautojen kattojärjestelmät ja ilmanohjaimet.


title: Valmet Automotive

text: Valmistuspalveluissa Valmet Automotive on valmistanut Porsche Boxster- ja Porsche Cayman -urheiluautoja saksalaiselle Porsche AG-yhtiölle, Boxstereita vuodesta 1997 ja Caymaneita vuodesta 2005. Valmistussopimus Porschen kanssa päättyi vuonna 2012.


title: Valmet Automotive

text: Vuonna 2008 Valmet Automotive teki aiesopimuksen yhdysvaltalaisen Fisker Automotiven kanssa henkilöautojen valmistuksesta. Fisker Karma plug-in-hybridiautojen valmistus päättyi vuonna 2012.


title: Valmet Automotive

text: Sähköautoissa Valmet Automotive teki kesällä 2009 aiesopimuksen norjalaisen Think Globalin kanssa TH!NK city-kaupunkiauton valmistuksen aloittamisesta jo samaisena vuonna. Tuotanto alkoi joulukuussa 2009. Joulukuusta 2009 vuoteen 2011 valmistettiin myös tanskalaista Garia-sähkögolfautoa.


title: Valmet Automotive

text: Maaliskuussa 2012 Valmet Automotive ja Marussia Motors kertoivat sopimuksesta, joka liittyi B2-urheiluautojen tuotekehitykseen ja valmistukseen Uudessakaupungissa. Projekti ei edennyt tuotantovaiheeseen asti.


title: Valmet Automotive

text: Heinäkuussa 2012 Valmet Automotive ja Daimler AG ilmoittivat Mercedes-Benz A-sarjan valmistussopimuksesta Uudenkaupungin tehtaalla. Valmistus alkoi elokuussa 2013 ja jatkui vuoden 2017 loppuun.


title: Valmet Automotive

text: Avoautojen kattojärjestelmissä Valmet Automotiven asiakkaita ovat Mercedes-Benz, BMW, Lamborghini, Mini, Renault ja Bentley.


title: Valmet Automotive

text: Valmet Automotive tarjoaa autokomponenttien ja kokoautojen suunnittelua, ja etenkin sähköisen liikkumisen ratkaisuja. Yritys on muun muassa kehittänyt litiumakun Avant Tecnon sähkökäyttöiseen kuormaajaan sekä Quantum Electricin sähkömoottoria. Suunnittelua tarjotaan myös alasta riippumatta tuotekehitykseen, simulointiin, tuotantolaitosten layout-suunnitteluun sekä tuotantolinjojen ja -laitteiden suunnitteluun. Yritys myös konsultoi ja kouluttaa.


title: Valmet Automotive

text: Vuonna 1968 Saab-Valmetin autotehdas perustettiin ruotsalaisen Saab-Scanian ja suomalaisen valtionyhtiö Valmetin yhteisyritykseksi. Tehdaspaikaksi valittiin Uusikaupunki yli sadan paikkakunnan joukosta muun muassa hyvien kulkuyhteyksien ansiosta. Tehtaan oli myös sijaittava silloisen kehitysaluesäädännön ykköstukialueella. Saabien valmistus käynnistyi tehtaalla vuonna 1969, ja ensimmäinen lahjoitettiin tasavallan presidentti Urho Kekkoselle. Tehtaan ensimmäiseksi toimitusjohtajaksi kutsuttiin autourheilu- ja media-alalta tunnettu DI Väinö J. Nurmimaa. Nurmimaa kuitenkin jätti tehtävänsä varsin pian, kun osoittautui että Saab-Scania oli keskittänyt tuottoisan autojen myynti- ja huoltotoiminnan itselleen Scan Auto Oy:n kautta.


title: Valmet Automotive

text: Tehtaalla on valmistettu vuodesta 1969 alkaen Saab-, Chrysler-, Talbot-, Opel-, Lada-, Porsche-, Think-, Fisker- ja Mercedes-Benz -merkkisiä autoja. Tehdas valmisti ensimmäiset kymmenen vuotta pelkästään Saabin malleja 95, 96 ja 99, myöhemmin myös malleja 90, 900 ja 9000. Kaiken kaikkiaan Saabeja rakennettiin Uudessakaupungissa lähes 740 000 kappaletta. 1980-luvulla valmistuksessa olivat Saabin ohella yksi Chrysler-malli ja saman konsernin ranskalaisen haaran Talbot. Uudenkaupungin autotehtaan rooliksi tuli 1980-luvun aikana yhä selkeämmin erikoisautojen valmistus: esimerkiksi kaikki Saabin avoautomallit vuosina 1986 - 2003 valmistettiin juuri Uudessakaupungissa. 1990-luvulla valmistuksessa olivat General Motorsin Opel Calibra ja Ladan Länsi-Euroopan markkinoita varten kehitetty versio Euro-Samara. Samaran valmistajana toimi virallisesti Euromotive-niminen yritys.


title: Valmet Automotive

text: Valmet Automotivella oli 1990-luvun laman jälkeen ongelmia niin tuotantomäärien vaihtelun kuin automerkkien valmistuksen loppumisen seurauksena. Vuonna 2008 yhtiö uudisti strategiansa, jolla pyrittiin parantamaan kannattavuutta, kehittämään kilpailukykyä ja kansainvälistyä yhä vahvemmin.


title: Valmet Automotive

text: Osana strategiaa ja palvelutarjonnan monipuolistamista Valmet Automotive ilmoitti syksyllä 2010 ostavansa saksalaisen Karmannin Saksan Osnabrückissa ja Puolan Zaryssa avoautojen kattoja suunnittelevat ja valmistavat tehtaat. Kauppa kasvatti Valmet Automotiven liikevaihdon nelinkertaiseksi ja kaksinkertaisti yhtiön henkilöstön määrän. Samalla pääomistaja Metso luopui osasta omistuksestaan, ja Karmannin kauppaa tulivat rahoittamaan Teollisuussijoitus ja Pontos kumpikin kymmenen miljoonan euron sijoituksella. Riskisijoittajat saivat sijoituksellaan Valmet Automotivesta 34 prosenttia.


title: Valmet Automotive

text: Metso luopui Valmet Automotiven omistuksesta 2014. Vuonna 2017 Valmet Automotive hankki omistukseensa ruotsalaisen Semconin autojen suunnittelupalvelut Saksassa. Samaan aikaan yrityksen kolmanneksi omistajaksi tuli CATL, maailman suurin sähköautojen akkuvalmistaja, 23,08 prosentin omistusosuudella. Vuonna 2012 Uudessakaupungissa alkanut autojen sopimusvalmistus Daimler AG:lle on nostanut tuotantomäärät ennätyslukemiin, ja samalla autotehtaalle on rekrytoitu ennätysmäärä työntekijöitä. Uudenkaupungin autotehdas on tällä hetkellä Suomen suurin teollisuuslaitos henkilömäärällä mitattuna. Samalla henkilöautoista on tullut yksi Suomen tärkeimmistä vientituotteista.Autotehdas on valmistanut runsaasti yksittäisiä konseptimalleja. Viime vuosikymmeninä Valmet Automotive on keskittynyt erikoisosaamiseensa erilaisten avomallisten konseptiautojen ja avokattokonseptien myötä. Ensimmäisen avomallin tehdas valmisti 1986.Autotehtaan vieressä toimii Uudenkaupungin automuseo, jossa on kattava Saab-autojen kokoelma sekä muita tehtaalla valmistettujen merkkien autoja.


title: Mr. Bean

text: Mr. Bean (Suomen televisiossa myös nimellä Nolojen tilanteiden mies) on brittikoomikko Rowan Atkinsonin luoma ja näyttelemä kuvitteellinen henkilö, joka seikkailee omassa nimikkosarjassaan. Sarja on ollut maailmanlaajuisesti yksi menestyneimpiä brittiläisiä komediasarjoja. Suomessa sarjaa on esittänyt Yle TV2. Mr. Bean -hahmosta on tehty myös animaatiosarja. Sarjaa on julkaistu VHS:llä ja DVD:llä.


title: Mr. Bean

text: Mr. Bean on harvasanainen, lapsellinen ja toisinaan kekseliäs mies, joka asuu yksin pienessä asunnossa vanhan kerrostalon yläkerrassa, ajaa Minillä ja puhelee Teddy-nimiselle nallekarhulleen. Mr. Beanin seikkailut päättyvät yleensä useisiin suuriin tai pieniin katastrofeihin tai kömmähdyksiin, joista Mr. Bean itse on usein autuaan tietämätön. Huumori perustuu suurelta osin Mr. Beanin omalaatuisiin ongelmanratkaisutekniikoihin sekä tilanteisiin, joissa Bean yrittää erilaisilla teeskentelyillä säilyttää kasvonsa muiden silmissä. Tämä johtaa usein vain entistä nolompiin tilanteisiin. Eräänä Mr. Beanin erikoispiirteenä on pyrkimys olla muita parempi ja näyttämisenhalu. Toisten ihmisten seurassa hän heittäytyy usein lapsellisen itsekkääksi. Eräässä haastattelussa Atkinson on sanonut veljensä toimineen esikuvana Beanille.


title: Mr. Bean

text: Sarjan alkutunnuksessa Mr. Bean näyttää putoavan taivaalta Lontoon kadulle, mutta syytä tähän ei koskaan selitetty. Myös Mr. Bean -animaatiosarjan viimeinen jakso viittaa humoristisesti siihen, että hän olisi peräisin maapallon ulkopuolelta.


title: Mr. Bean

text: Komediasarjaa on tuotettu Yhdistyneessä kuningaskunnassa vuosina 1989–1995 yhteensä 16 jaksoa ja animaatiosarjaa vuodesta 2002 alkaen 26 jaksoa. Vuonna 1997 sarjasta tehtiin ensimmäinen kokoillan elokuva: "Bean – äärimmäinen katastrofielokuva". Toinen elokuva, "Mr. Bean lomailee", valmistui vuonna 2007.


title: Mr. Bean

text: Rowan Atkinson kuitenkin palasi Mr. Beanin rooliin Lontoon Kesäolympialaisten avajaisissa 2012.


title: Mr. Bean

text: Mr. Bean on äänestetty yhdeksi Iso-Britannian kulttuurin tunnetuimmaksi asiaksi.


title: Mr. Bean

text:
Mr. Beanilla ei ilmeisesti ole naisystävän lisäksi juuri ystäviä, lukuun ottamatta Hubertia ja Rupertia, jotka viettivät Mr. Beanin kanssa katastrofaalista uutta vuotta jaksossa "Tee se itse, Mr. Bean" (1994).Mr. Beanin musiikkina on Howard Goodallin säveltämää ja Oxfordin kristillisen kirkon sovittamaa latinankielistä kuorolaulua. Jokaisessa jaksossa kuullaan neljä kappaletta, joissa toistetaan yhtä latinankielistä lausetta:Sarjaa julkaistiin 1990-luvulla VHS:llä. Suomessa julkaisusta vastasi aluksi Europa Vision ja myöhemmin Finnkino.
Kukin kasetti sisälsi kaksi jaksoa. Kaksi ensimmäistä sisälsivät vielä sketsit "Kirjasto" ja "Bussipysäkki", joita ei oltu vielä siihen mennessä esitetty televisiossa.


title: Mr. Bean

text: Jaksoja on julkaistu myös DVD:llä.


title: Mr. Bean

text: Ensimmäinen jakso voitti Kultainen ruusu -palkinnon, samoin kaksi muuta jaksoa voitti Rose d'Or -palkinnon Montreux'n Light Entertainment Festivaaleilla. Jakso "Mr. Beanin kirous" voitti parhaan komedian palkinnon vuonna 1992. Mr. Bean voitti myös norjalaisen komediapalkinnon "Tidleg Sædavgang".


title: Fortaleza

text: Fortaleza (suom. "linnoitus") on Brasilian osavaltion Cearán pääkaupunki. Se sijaitsee Atlantin valtameren rannikolla valtion koillisosissa.


title: Fortaleza

text: Fortalezassa on noin 2,5 miljoonaa asukasta, metropolialueella yli 3,4 miljoonaa. Se on Brasilian viidenneksi suurin kaupunki. Pinta-alaa Fortalezalla on 313 neliökilometriä.


title: Fortaleza

text:
Fortaleza on satamakaupunki joka sijaitsee meren rannikolla Pajeú-joen suulla.
Kaupunki syntyi portugalilaisen linnoituksen liepeille vuonna 1654. Siitä tuli Cearan pääkaupunki 1810.


title: C.S.I.

text: C.S.I. ("CSI: Crime Scene Investigation") on Anthony E. Zuikerin luoma yhdysvaltalainen televisiosarja, jossa seurataan Las Vegasin poliisilaitoksen rikospaikkatutkijoiden työtä. Emmy-palkittu sarja on ollut suosittu sekä kotimaassaan että ulkomailla.


title: C.S.I.

text: Sarjaa tehtiin vuosina 2000–2015 viisitoista tuotantokautta.


title: C.S.I.

text: "C.S.I:ssa" seurataan rikospaikkatutkijoiden työtä ”realistisesta” näkökulmasta, joskin kaikkein järkyttävimpiä kohtauksia vältellen. Vaikka pääosa sarjan tapahtumista keskittyy rikospaikkatutkintaan, kuulusteluihin ja monimutkaisiin ratkaisuihin, ohessa käsitellään myös päähenkilöiden välisiä ihmissuhteita.


title: C.S.I.

text: "C.S.I." on selkeästi rikosdraama, jolla ei ole yhtenäistä juonta. Tyypillinen jakso etenee juoneltaan tavallisesti seuraavalla tavalla: rikoksen uhrin esittely, uhrin löytäminen, rikospaikan tutkiminen, tuttavien kuulustelu, lisätutkimukset ja ratkaisu. Vaikka jokaisessa jaksossa on tavallisesti käsiteltävänä eri rikos, joitain jaksoja yhdistävät kuitenkin johtolangat aiemmista jaksoista, mutta varsinaisesti juonessa mukana pysyminen ei edellytä aiemmin ilmestyneiden jaksojen katsomista, vaikka sarjaa alkaisikin seurata myöhäisemmässä vaiheessa.


title: C.S.I.

text: Sarja tunnetaan erikoisista tehosteista ja epätavallisista kamerakulmistaan. Rikostutkimuksiin käytetään runsaasti fiktiivistä uutta tekniikkaa ja yleensä tutkimusten edetessä näytetään tutkijoiden elävöitettyjä päätelmiä rikosten kulusta, joissa esimerkiksi luodin lentorata yritetään havainnollistaa katsojalle.


title: C.S.I.

text: Sarjan tunnusmusiikki on The Whon kappale ”Who Are You”. Sarjan pisin Suomessa esitetty jakso oli maanantaileffana esitetty "Grave Danger" ("Elävänä haudattu"), joka kesti kaksi tuntia. Sen oli ohjannut Quentin Tarantino (Amerikassa jakso esitettiin kahdessa osassa).


title: C.S.I.

text: Sarja on ollut suosittu niin Suomessa kuin maailmallakin, esimerkiksi vuosina 2002–2003 "C.S.I." oli yhdysvaltalaistelevision katsotuin ohjelma. Viidennen kauden päätösjakso "Grave Danger" keräsi vuonna 2005 yli 40 miljoonaa katsojaa Yhdysvalloissa ja Suomessa vuonna 2006 880 000 katsojaa. Suomessakin sarja on kerännyt väkilukuun suhteutettuna korkeita katsojalukuja; kuudetta kautta seurasi MTV3:lta jaksoa kohden keskimäärin 560 000 suomalaista.


title: C.S.I.

text:
Sarja on myös saanut kritiikkiä veristen kohtausten sekä poikkeuksellisen väkivaltansa takia. Myös realismin puutteesta sarjaa on kritisoitu, sillä joidenkin mielestä se ei kuvaa rikospaikkatutkijoiden työtä tarpeeksi todenmukaisesti.
Vaikka rikostutkimuksissa käytetään tehokkaita tutkimuslaitteita, sarjassa laitteiden ominaisuudet ovat joskus yliammuttuja. Esimerkiksi rikospaikalta löydetyn kengänjäljen merkkiä haettaessa tietokannasta saattaa löytyä myös viimeisin ostaja, tai valokuvista tai videokuvista saadaan tehtyä rajoittamattoman tarkkoja suurennoksia.


title: C.S.I.

text: Lisäksi sarja on muiden television rikossarjojen ohella saanut kritiikkiä sen takia, että oikeuden maallikkojäsenet, joilla ei välttämättä ole realistista kuvaa rikospaikkatutkinnasta, vaativat oikeudessa entistä tiukempia todisteita: TV-sarjoissa rikospaikkatutkijat löytävät paljon virheettömiä todisteita, mutta tositilanteissa todisteet saattavat yleisestikin olla heikompia tai pahimmillaan käyttökelvottomia, ja tämä saattaa vaikuttaa maallikoista siltä, että todisteet ovat heikkoja. Tätä on myös kutsuttu ”C.S.I.-vaikutukseksi” ().


title: C.S.I.

text: Sarjassa käytetyt tekniset välineet ja tutkimustekniikat ovat suurelta osin autenttisia, katsojaa saatetaan kuitenkin harhauttaa niiden käyttämisen esityksessä. Testit, jotka sarjassa vaikuttavat suoritetun sekunneissa, kestävät todellisuudessa usein päiviä tai jopa viikkoja.


title: C.S.I.

text: Sarjasta on tehty myös kolme spin-off-sarjaa, "C.S.I. Miami" (2002–2012), "C.S.I. New York" (2004–2013) ja "C.S.I. Cyber" (2015–). Tuotantokaudella 10 esitettiin ensimmäinen jakso, jossa esiintyi kaikkien silloisten "C.S.I."-sarjojen henkilöt. "C.S.I."-trilogiaksi tai ”crossoveriksi” kutsuttu kokonaisuus koostui kolmesta jaksosta; yhdestä "C.S.I. New Yorkin", yhdestä "C.S.I. Miamin" ja yhdestä "C.S.I:n" jaksosta joissa esiintyi kaikkien silloisten "C.S.I."-sarjojen henkilöt. Jokaista jaksoa yhdisti sama juoni.


title: C.S.I.

text: Vuonna 2007–2008 esitettiin myös kahden tunnin erikoisjakso, jossa "Ilman johtolankaa" -sarjan päähenkilö Jack Malone liittyi mukaan murhan tutkintaan. Jakson ensimmäinen osa oli "C.S.I:n" kahdeksannen kauden jakso ”Kuka, mitä, häh?” (Who & What), ja toinen osa "Ilman johtolankaa" kuudennen kauden jakso ”Isä on työmatkalla” (Where and Why).


title: C.S.I.

text: Vuonna 2004 tähdet George Eads ja Jorja Fox saivat potkut sarjasta sopimusrikkeen vuoksi. Heidät kuitenkin palkattiin pian uudelleen.


title: Liityntäpysäköinti

text: Liityntäpysäköinnillä tarkoitetaan joukkoliikennepysäkin yhteyteen järjestettyä pysäköintipaikkaa autoille ja/tai polkupyörille. Liityntäpysäköinti voidaan järjestää sekä bussille että kaupunkiraideliikenteen eri muodoille kuten raitiotielle, metrolle, paikallisjunalle ja pikaraitiotielle. Yleisimmin liityntäpysäköinti toteutetaan kaupunkiraideliikenteelle.


title: Liityntäpysäköinti

text: Autojen liityntäpysäköintialueen koko vaihtelee muutamasta paikasta tuhansien paikkojen pysäköintilaitokseen. Polkupyörien liityntäpysäköintipaikalla voi olla katos, teline tai lukittava suojalaatikko polkupyörille.


title: Liityntäpysäköinti

text: Liityntäpysäköinnin tarkoituksena on lisätä joukkoliikenteen käyttöä tarjoamalla mahdollisuus käyttää joukkoliikennettä myös niille, jotka voivat tulla pysäkille vain autolla tai polkupyörällä esimerkiksi etäisyyden tai liityntäliikenteen puutteiden takia.


title: Liityntäpysäköinti

text: Autojen liityntäpysäköintiä on arvosteltu siitä, että se tukee yksityisautoilua. Useilla alueilla liityntäpysäköinnin käyttö on kuitenkin ympäristöystävällisempää kuin matkan jatkaminen määränpäähän saakka autolla.


title: Judith Miller

text: Judith ”Judy” Miller (s. 2. tammikuuta 1948 New York) on entinen yhdysvaltalaisen "The New York Times" -sanomalehden toimittaja. Hän on saanut Pulitzer-palkinnon.


title: Judith Miller

text: Miller tuli tunnetuksi Irakin joukkotuhoaseita käsitelleistä artikkeleistaan ennen vuoden 2003 sotaa. Merkittävä osa hänen artikkeleistaan "The New York Timesissa" osoittautui epätarkoiksi tai perättömiksi. George W. Bushin hallinto käytti Millerin kirjoituksia sodan oikeuttamiseen.


title: Judith Miller

text: Vuonna 2005 Miller sai kansainvälistä huomiota kieltäydyttyään paljastamasta lähdettään. Hän ei suostunut todistamaan oikeudessa siitä, kuka kertoi hänelle entisen Yhdysvaltain suurlähettilään Joseph Wilsonin vaimon Valerie Plamen aseman keskustiedustelupalvelu CIA:n työntekijänä. Eräiden CIA:n työntekijöiden henkilöllisyyden paljastaminen on Yhdysvaltain lakien mukaan rikos, kun paljastajana on virkamies, joka on saanut henkilöllisyyden tietoonsa työnsä kautta. Miller tuomittiin tapauksen johdosta vankeuteen, ja hän aloitti rangaistuksen kärsimisen heinäkuussa 2005. Miller vapautui syyskuussa 2005 luovutettuaan syyttäjälle muistiinpanonsa ja paljastettuaan tietolähteensä, varapresidentti Dick Cheneyn kansliapäällikkö Lewis 'Scooter' Libbyn.


title: Judith Miller

text: Marraskuussa 2005 Miller jätti "The New York Timesin".


title: American Nazi Party

text: American Nazi Party on yhdysvaltalainen uusnatsien poliittinen puolue. Sen perusti George Lincoln Rockwell vuonna 1959. Puolueen päämaja sijoitettiin Arlingtoniin Virginiaan. Organisaation ideologia ja politiikka perustui Saksan kansallissosialistisen työväenpuolueen näkemyksiin. Vuonna 1967 tapahtuneen Rockwellin salamurhan jälkeen puolueen johtoon nousi Matt Koehl, joka uudelleennimesi puolueen olemaan National Socialist White People’s Party, NSWPP.


title: American Nazi Party

text: Vuonna 1970 puolueesta eronnut Frank Collin perusti National Socialist Party of America -puolueen.


title: American Nazi Party

text: Uusi American Nazi Party on kuitenkin alkanut nostaa tunnettavuuttaan, ja sitä pidetään suuresti ääripuolueena ja jopa fasistisena organisaationa. Uusi ryhmittymä pitää itseään Rockwellin perinteen jatkajana ja sitä johtaa Rocky Suhayda.


title: American Nazi Party

text: American Nazi Party ei kuitenkaan ole sama kuin the National Socialistic Movement, joka käyttää itsestään nimitystä America’s Nazi Party.


title: DDR:n tunnustamiskomitea

text: Suomen komitea DDR:n tunnustamiseksi () oli Suomi-DDR-Seuran piiristä koottu kansalaisjärjestö, joka ehdotti tammikuussa 1970, että Suomi tunnustaisi Saksan demokraattisen tasavallan diplomaattisesti. Komitea ajoi myös Saksan liittotasavallan tunnustamista.


title: DDR:n tunnustamiskomitea

text: Itä-Saksa oli 1960-luvun lopulla turhautunut diplomaattiseen paitsioonsa länsimaissa. Kun Länsi-Saksan uusi liittokansleri Willy Brandt aloitti sovinnollisen idänpolitiikkansa 1969, DDR aloitti diplomaattisen painostuksen saadakseen tunnustuksia. Tärkeimpiä kohteita oli Suomi, joka arvioitiin Itä-Berliinissä lännen heikoimmaksi lenkiksi. DDR:n edustusto kovisteli Helsingissä ulkoministeriötä, ja DDR:n tunnustamisliike teki uutteraa työtä Suomen kansan parissa.


title: DDR:n tunnustamiskomitea

text: Ajatus uuden yhdistyksen perustamisesta kirjattiin Suomi-DDR-Seuran kokouksessa 18. lokakuuta 1969. Komitean perustamiskokous pidettiin kolme kuukautta myöhemmin, ja yhdistyksen nimeksi tuli "Suomen komitea DDR:n tunnustamiseksi". Tunnustamiskomitean sihteerinä toimi SKP:n enemmistöön lukeutunut Jorma Sunell. Sunell valittiin sihteeriksi, koska hän oli opiskellut insinööriksi Leipzigissa ja oli siten perillä DDR:n oloista. Hänen mukaansa komitean perustaminen oli itäsaksalaisten idea. Länsimaiden DDR-ystävät olivat kokoontuneet Helsingissä jo vuotta aikaisemmin ja perustaneet "Pysyvän kansainvälisen komitean DDR:n tunnustamiseksi." Kansainvälinen komitea piti päämajaansa Ruotsissa ja sitä johti vasemmistososiaalidemokraatti Stellan Arwidsson. Kansallisia komiteoita perustettiin vuoden 1969 aikana useimpiin Länsi-Euroopan maihin.


title: DDR:n tunnustamiskomitea

text: Suomen komiteaan DDR:n tunnustamiseksi kuului jäseniä kaikista puolueista, niin Keskustasta, liberaaleista kuin kokoomuksestakin vasemmistopuolueiden lisäksi.. Tunnustamiskomiteaan kuuluneiden kansalaisjärjestöjen yhteenlaskettu jäsenmäärä oli yli 1,5 miljoonaa suomalaista. Välillisesti siihen siis kuului yli 20  % suomalaisista.


title: DDR:n tunnustamiskomitea

text: Komitean puheenjohtajaksi valittiin SKDL:n kansanedustaja, enemmistökommunisteihin lukeutunut urheilumies ja presidentti Kekkosen hyvä tuttava Kuuno Honkonen. Hän johti komiteaa sen kolmevuotisen urakan ajan ja sai myöhemmin palkinnoksi nimityksen Suomen suurlähettilääksi Itä-Berliiniin. Komitean sihteeri Jorma Sunell oli sen varsinainen moottori. Hän seurasi ulkoministeriön ja YK-liiton toimintaa ja kirjoitti aina sopivalla hetkellä päättäjille kirjeitä, joissa muistutettiin DDR:n asiasta. Sunellin toimintaa helpotti se, että hänen vaimonsa työskenteli () Helsingin Hakaniemessä.